ועדת הכספים, כנסת 22, פרוטוקול מספר 39, 2019-12-30 11:00

משה גפני: אני פותח את ישיבת ועדת הכספים.

משה גפני: אני מקדם בברכה את שר המשפטים חבר הכנסת אמיר אוחנה שניאות לבקשתי והוא מגיע לדיון בוועדה.

משה גפני: נדמה לי שזאת הפעם הראשונה שהוא מגיע לדיון.

משה גפני: אנחנו מתכבדים בהופעה שלך.

משה גפני: אדוני השר וחברי הכנסת, אני מבקש להזכיר מה האכסניה שעליה אנחנו מדברים.

משה גפני: בעצם הדיון הזה הוא מה שמכונה "חוק קמיניץ".

משה גפני: החוק הזה הוא לא נושא של ועדת הכספים, הוא נושא של ועדת הפנים.

משה גפני: היה דיון כמעט לילה שלם בנושא הקדמת הבחירות.

משה גפני: שם העלו שתי הסתייגויות: הסתייגות אחת של חבר הכנסת עודד פורר בנושא עובדים זרים; אבל בעיקר הסתייגות של חבר הכנסת אחמד טיבי.

משה גפני: אני באתי לשם והצעתי הצעה לגבי הנושא שאנחנו דנים, והבקשה של אחמד טיבי וגם של מיקי זוהר ושל אחרים שהנושא הזה יידון בוועדת הכספים.

משה גפני: אני עוד לא יודעת לאן נפלתי עם הנושא הזה אבל אני מעריך שזה יהיה דיון אחד או כמה דיונים לא קלים.

מכלוף מיקי זוהר: למה?

מכלוף מיקי זוהר: נכנסת לסוגיה מאוד פשוטה.

משה גפני: לכן אנחנו נקיים את הדיון הזה בלב שלם ובנפש חפצה.

משה גפני: אני מבקש לומר לכם שהנושא הזה נוגע לציבורים רבים בישראל.

משה גפני: למשל, יש מקרה בקדימה צורן שאני מטפל בו כבר שנתיים.

משה גפני: יש שם מקום של חקלאים שבנוי כבר 19 שנה ועכשיו באים ורוצים להרוס את זה ולפנות את זה.

משה גפני: זה מקרה שדיברתי עליו עם שר האוצר אבל זה נוגע גם לציבור הערבי, גם לציבור הדרוזי, גם לציבור היהודי – בעיקר למושבים ולחקלאים.

משה גפני: הדברים האלה עומדים על סדר היום ויכול להיות שנוכל למצוא פתרון לכל הבעיות האלה ויכול להיות שלא.

משה גפני: אנחנו נודה בזה אם לא נצליח לעשות את הפתרון שעליו אנחנו מדברים.

משה גפני: חבר הכנסת אחמד טיבי, בבקשה, בקצרה לפני שהשר מדבר.

אחמד טיבי: תודה רבה, אדוני היושב-ראש.

אחמד טיבי: בדיון שבו התקבל חוק קמיניץ לפני כמה שנים לא הייתה נוכחות כזאת.

אחמד טיבי: הייתה נוכחות מלאה של חברי הכנסת הערבים של הרשימה המשותפת ולא היו חברי כנסת רבים כמו עכשיו.

אחמד טיבי: ביום פיזור הכנסת הגשתי בשם הרשימה המשותפת הסתייגות.

אחמד טיבי: ההסתייגות מדברת על הכנסת סעיף ביטול חוק קמיניץ או לחילופי חילופין הקפאת קמיניץ למספר שנים.

אחמד טיבי: בדיונים שהתקבלו התקבל העיקרון של הקפאה.

אחמד טיבי: היועץ המשפטי של הכנסת התערב ואמר שאי אפשר להכניס את ההסתייגות הזאת לחוק פיזור הכנסת.

אחמד טיבי: לכן הייתה הצעה ביוזמת יושב-ראש ועדת הכספים ובהסכמת אבי ניסנקורן מכחול לבן, מיקי זוהר מהליכוד, אני ורבים, שנושא ההקפאה יידון בוועדת הכספים.

אחמד טיבי: והנושא עבר את הוועדה המסדרת.

אחמד טיבי: למה ביטול חוק קמיניץ?

אחמד טיבי: צוות מאה עשרים הימים, אדוני היושב-ראש, שהקימה ממשלת ישראל לפני כמה שנים לגבי עבירות בנייה, תכנון ושיכון קבע שכל מה שכרוך בבנייה לא מורשית, מניעיו והרקע שלו זה היעדר תכנון של הרשויות במקור.

אחמד טיבי: כלומר ברירת המחדל של האזרח הערבי היא לבנות.

אחמד טיבי: ואז הוא נאלץ לבנות ללא רישיון.

אחמד טיבי: הגישה של צוות מאה הימים הממשלתי שצריך לעודד תכנון ולא סנקציה כדי שלא תהיה בנייה ללא רישיון.

אחמד טיבי: הרשימה המשותפת נפגשה, עזרה, קיבלה בחיוב את צוות מאה עשרים ואת עבודתה וזרמה עם עיקרון התכנון.

אחמד טיבי: ראו זה פלא, שמו את ההמלצות האלה בצד, הזניחו אותן, והלכו עם פטיש על הראש ליישובים הערביים לחוק שנקרא "חוק קמיניץ".

אחמד טיבי: אני במקומו של ארז קמיניץ - -

מיקי לוי: לא רק ליישובים הערביים.

אחמד טיבי: דקה, דקה, אני מתכוון לכל מילה.

אחמד טיבי: תכף תדעו למה אמרתי רק ערבים.

אחמד טיבי: אני לא הייתי מסכים שחוק דרקוני כזה יהיה על שמי.

אחמד טיבי: זה חוק נורא, בלתי אנושי, בלתי מידתי.

אחמד טיבי: הוא ניצל באופן עקיף את חוק עבירות הבנייה; ומטיל קנסות חסרי תקדים – 500 אלף שקל בלי זכות לערער אחרי שפקיד מנהלי קובע שזאת עבירה מנהלית בלי זכות ערעור.

אחמד טיבי: ראה זה פלא – תוך כדי זה מתברר שיש אנשים אחרים שבונים בלי רישיון בנייה – מושבניקים ויישובים חקלאיים, יהודים.

אחמד טיבי: ואז שרת המשפטים בבחירות הקודמות התבטאה בשידור ישיר וחזרה על ההתבטאות הזאת שלשום ואמרה, התכוונו שהחוק יופעל נגד ערבים ובדרך הוא הופעל נגד מושבניקים ויהודים ועל כן התקשרתי לממונה על האכיפה – אבי כהן כאן?

אבי כהן: כן.

אחמד טיבי: שלום.

אחמד טיבי: קיבלת טלפון?

משה גפני: אחמד.

אחמד טיבי: הציבור חייב לשמוע כל פרט.

משה גפני: הוא ישמע.

אחמד טיבי: השרה התקשרה לאבי כהן ושאלה, איך זה פוגע ביהודים?

אחמד טיבי: התכוונו רק לערבים.

אחמד טיבי: אתם יודעים איך נקרא חוק לאלה וחוק לאלה.

אחמד טיבי: עמיתי חבר הכנסת מיקי זוהר באחת הישיבות האחרונות בוועדה המסדרת דיבר על המושבניקים בלבד.

אחמד טיבי: ראש הממשלה אמר שצריך לתקן את חוק קמיניץ ולא אמר במה.

אחמד טיבי: אבל יש הבנה כללית שהחוק הזה הוא חוק דרקוני; חוק שצריך לשים בצד וללכת על תכנון.

אחמד טיבי: אנחנו מעוניינים ביישובים הערביים בבנייה עם תכנון, עם רישיון.

אחמד טיבי: לא רוצים לבנות בלי רישיון.

אחמד טיבי: יישובים ערביים הכוונה ליישובים ערביים, יישובים דרוזיים שנאנקים תחת העול של החוק הזה.

אחמד טיבי: ישבנו עם ארז קמיניץ כמה פעמים.

אחמד טיבי: הפסקתי לספור.

אחמד טיבי: אי אפשר.

אחמד טיבי: זה פול גז בניוטרל.

אחמד טיבי: לא החוק, לא חיבור בתים לחשמל – כלום.

אחמד טיבי: לא מצליחים להגיע לעמק השווה איתו.

אחמד טיבי: הוא אומר, יש חוק.

אחמד טיבי: מה זה חוק?

אחמד טיבי: יש חוקים שהם נוראיים.

אחמד טיבי: בשביל מה יש חוק?

אחמד טיבי: או בשביל ליישם אותו או בשביל לתקן אותו או בשביל לבטל אותו או בשביל להקפיא אותו.

אחמד טיבי: החוק הזה נועד לביטול במקור.

אחמד טיבי: זאת העמדה שלנו.

אחמד טיבי: יש עמדת פשרה שהוצגה להקפאה לכמה שנים.

אחמד טיבי: אנחנו מוכנים ללכת בשלב ראשון על זה.

אחמד טיבי: לפני כמה ימים היה דיון.

אחמד טיבי: חבר הכנסת גפני שלח מכתב גם לראש הממשלה וגם לשר המשפטים ושר המשפטים ענה במכתב כללי.

אחמד טיבי: שוחחתי עם שר המשפטים.

אחמד טיבי: אני רוצה להודות לו שהתקשר אליי.

אחמד טיבי: הוא אמר לי, יש לי סימפתיה לעקרון תיקון חוק קמיניץ.

אחמד טיבי: הוא לא אמר איך, אבל אמר שיש לו סימפתיה.

אחמד טיבי: אני מקווה שהדברים יבואו לידי ביטוי כאן בוועדה כדי לעזור גם ליישובים הערביים, הדרוזיים, המושבניקים – כולם - -

קריאה: החקלאיים.

אחמד טיבי: החקלאיים.

אחמד טיבי: יש כאן אנשים המייצגים את כל המגזרים האלה – יהודים וערבים, והוועדה הזאת צריכה לצאת עם פתרון, אדוני היושב-ראש.

משה גפני: תודה רבה.

משה גפני: אדוני השר, בבקשה.

משה גפני: אחרי כן חבר הכנסת מיקי זוהר.

מכלוף מיקי זוהר: אני רק רוצה לומר שאת עמדת הליכוד אני אמסור מיד אחריו.

משה גפני: בסדר.

משה גפני: אדוני השר, אתה לא היית באותו לילה.

משה גפני: הייתה הסכמה עם מיקי זוהר שמייצג את הליכוד לגבי העניין הזה ושהדיון הזה מתקיים.

משה גפני: נראה לאן נגיע איתו.

מיקי לוי: חברת הכנסת ע'דיר מכחול לבן גם רוצה לדבר.

משה גפני: תקבלי רשות דיבור.

משה גפני: זה בסדר גמור.

משה גפני: אדוני השר, בבקשה.

אמיר אוחנה: תודה, אדוני היושב-ראש, תודה לכולם.

אמיר אוחנה: נפתח בזה שהדיון הזה הוא לא לבקשתנו.

אמיר אוחנה: לא רצינו בו, אבל אנחנו כמובן מוזמנים לכנסת ומגיעים בשמחה.

משה גפני: היום ועדת הכספים זה המקום הכי מעניין במזרח התיכון.

משה גפני: שום דבר אחר לא.

אמיר אוחנה: אמרתי לך, חבר הכנסת טיבי וגם לך, חבר הכנסת סעדי, כששוחחתם איתי בעניין הזה שאמנם יש לי אמפתיה לטענות שאתם מעלים אבל שמעתי רק צד אחד, לא שמעתי את הצד השני.

אמיר אוחנה: אמרתי גם לחברי שי חג'ג', ראש מועצת מרחבים ויושב-ראש מרכז המועצות האזוריות, שאני אמפתי גם לעמדה שלו.

אמיר אוחנה: קיימתי דיון בלשכתי בהשתתפות כל הגורמים המקצועיים, ואני יכול לומר בסוף הדיון הזה קביעה אחת ברורה: תיקון 116 עובד.

אמיר אוחנה: איך אני יודע את זה?

אמיר אוחנה: כשאני מסתכל מה קרה מ-2017 ועד היום בשני תחומים עיקריים ואני רואה נתונים אז אני רואה שזה עובד.

אמיר אוחנה: א', מספר עבירות הבנייה פחת ב- 45%; מספר עבירות הבנייה החמורות פחת ב- 75% בממוצע לפי האזורים השנים.

אמיר אוחנה: זה הרבה מעל ומעבר לציפיות שהיו למי שתיקנו את התיקון הזה.

אמיר אוחנה: אבל אני רואה דבר נוסף שבו התיקון עובד – היקף אדיר מעל ומעבר לעומת מה שהיה קודם לכן בתכנון במגזר הערבי.

אמיר אוחנה: זה דבר שאני חושב שכולנו חפצים בו.

אמיר אוחנה: משום שרק באמצעות תכנון יהיה אפשר להתקדם למגורים מסודרים, מודרניים.

אמיר אוחנה: רק כך אפשר יהיה לצמצם את הפערים – שאתם מדברים עליהם בצדק – בין המגזר הערבי לבין המגזרים האחרים.

אמיר אוחנה: בחדרים סגורים אני שומע גם מחלק מחבריכם לסיעה שהממשלה הזאת עשתה יותר מכל ממשלות העבר כדי לצמצם את הפער הזה.

אמיר אוחנה: לצד האמירה הזאת שהחוק עובד – ולכן אני גם אומר כאן שאין מקום לתקן אותו או לבטל אותו – יש עדיין כל כך הרבה עבירות בנייה שצריך לעשות תעדוף.

אמיר אוחנה: לכן ביקשתי מהמשנה ליועץ המשפטי לממשלה שמיד ידבר כאן, מר קמיניץ, שהיות שאין יכולת לאכוף את כל העבירות צריך לקבוע מהם הדברים החמורים, מה שנקרא "שחור", לא "אפור".

אמיר אוחנה: משהו גבולי לא יהיה בעדיפות ראשונה, אלא משהו שחור ועבירה מובהקת וברורה תהיה בעדיפות ראשונה.

אמיר אוחנה: המשנה ליועץ המשפטי הסכים לקיים פגישות עם כל הנציגים של כל המגזרים בעניין הזה ולגבש מדיניות אכיפה בתוך חודש ימים.

אמיר אוחנה: לדעתי, בזה אפשר לסכם ולומר שהתיקון הוא נכון, הוא תיקון טוב והוא לטובת כל המגזרים.

אמיר אוחנה: הפשרה ששמעתי הבוקר שחבר הכנסת אבי ניסנקורן הציע להקפיא אותו לחמש שנים היא שגויה, פסולה, לא נכונה.

אמיר אוחנה: אני לא מבין מאיפה היא מגיעה.

אמיר אוחנה: הרי מפלגה שחרתה על דגלה "שלטון החוק" וטוהר המידות – מה אתם מבקשים?

אמיר אוחנה: לאפשר עבירות בנייה?

אמיר אוחנה: לאפשר עבריינות?

אמיר אוחנה: אני לא מבין את הדבר הזה.

אמיר אוחנה: אבל כשאני קורא במקום אחר על כך שבכירים בכחול לבן אומרים, הפעם נרכיב ממשלת מיעוט עם הסיעה הערבית אז אני מבין מאיפה מגיעה הצעת הפשרה הזאת.

קריאות: - - -

מיקי לוי: אדוני השר, זאת פוליטיקה - - - מה זה העניין הזה?

קריאות: - - -

משה גפני: אדוני השר, אנחנו משתדלים כאן בוועדה לא להכניס את הפוליטיקה באופן דרסטי.

אמיר אוחנה: אנחנו בכנסת.

קריאות: - - -

אמיר אוחנה: אנחנו בכנסת.

אמיר אוחנה: נראה לי שיש לזה רלוונטיות.

אחמד טיבי: אנחנו עושים עבודה מקצועית.

קריאות: - - -

משה גפני: אדוני השר, אני רוצה להעיר לך - -

קריאות: - - -

משה גפני: שנייה.

משה גפני: אפשר לדבר בוועדה הזאת?

משה גפני: מספיק.

משה גפני: אני אוציא פשוט.

אחמד טיבי: זה ראש מועצה.

משה גפני: כשמגיע מישהו – לא חשוב מיהו – יהודי, ערבי, חקלאי, ראש רשות – לא משנה מי, והמדינה לא עשתה כלום במשך 20 שנה ואפשרה לו לבנות – המדינה לא עשתה דבר וחצי דבר – ועכשיו באים אליו עם חוק קמיניץ ואומרים לו – תהרוס.

משה גפני: צריך למצוא פתרון.

אמיר אוחנה: אדוני צודק, אבל סוף-סוף המדינה עושה.

אמיר אוחנה: סוף-סוף המדינה מאפשרת - -

קריאות: - - -

אמיר אוחנה: סוף-סוף אחרי שנים רבות של הפקרות המדינה עושה ואוכפת.

אמיר אוחנה: ורק בזכות האכיפה הזאת מתאפשר תכנון.

אמיר אוחנה: איפה שלא אוכפים חוקי תכנון ובנייה - - -

קריאה: - - -

משה גפני: אני מצטער, אני פשוט אקרא לך לסדר.

משה גפני: אני מבקש לא להפריע.

משה גפני: כל אחד יקבל רשות לדבר.

אמיר אוחנה: קראתי גם באחד העיתונים שההליך שמתקיים כאן הוא, למעשה, ניסיון לסחיטה באיומים של משרד המשפטים.

אמיר אוחנה: משום שאם לא נתקן, נקפיא, נבטל את חוק קמיניץ (תיקון 116) אז לא יועברו למשרדי כספים.

משה גפני: לא, לא, למה צריך את זה?

אמיר אוחנה: אבל זה נאמר.

אחמד טיבי: מי אמר את זה?

אחמד טיבי: "רגבים" אמרו.

אחמד טיבי: חברים שלך.

אמיר אוחנה: אחמד, גם אתה חבר שלי, לא?

אחמד טיבי: אבל אני לא משתמש במושג "סחיטה".

מיקי לוי: אחמד, עכשיו אתה בבעיה.

אחמד טיבי: "רגבים" אמרו שאני סוחט אותך עם גפני.

אחמד טיבי: אתה מרגיש נסחט?

אמיר אוחנה: אם אתה מרשה לעצמך לצטט משיחותינו אז תרשה גם לי לצטט משיחותינו.

משה גפני: זה מתחיל להיות בעייתי.

אחמד טיבי: - - - טלפונית.

אמיר אוחנה: כשדיברנו טלפונית אז שאלתי אותך מה הקשר בין הדברים הבסיסיים ביותר שמשרד המשפטים שנותן שירות לכל המגזרים במדינה לבין התיקון של החוק הזה?

אמיר אוחנה: אם זה צודק או לא צודק – נדון, נדבר, אין בעיה.

אמיר אוחנה: ואז אמרת לי, אבל זה הכלי שיש לי כפרלמנטר – להקפיא את הכספים.

אמיר אוחנה: נכון?

אחמד טיבי: נכון.

אחמד טיבי: אני מודה.

אוסאמה סעדי: לא הייתם יוזמים את הדיון אם לא היינו עושים את זה ככה.

אמיר אוחנה: אז עכשיו אני אומר את הדבר הבא: אחת מהבטחות הבחירות שלי הייתה שבשנת תקציב אקח פחות כסף מהציבור.

אמיר אוחנה: אני רוצה להיות השר הראשון שאתגאה בכך.

אמיר אוחנה: זה חריג בנוף.

אמיר אוחנה: מה אנחנו שומעים בדרך כלל?

אמיר אוחנה: שרים באים ומתגאים – הבאתי את התקציב הגדול ביותר למשרד החינוך, למשרד התרבות וכדומה.

אמיר אוחנה: אז אם החרב מעל צווארי הוא שיהיו קיצוצים במשרד המשפטים – תודה לכם.

אמיר אוחנה: יהיו קיצוצים במשרד המשפטים.

משה גפני: לא יהיו.

משה גפני: די, די.

אמיר אוחנה: אני רוצה לקחת פחות כסף מהציבור אז במובן הזה האיום הוא לא איום.

משה גפני: אדוני השר, זה לא עומד לדיון.

משה גפני: הוא בוודאי לא יביא אותי - -

קריאה: - - -

משה גפני: רבותיי, אי אפשר להתערב ככה.

אמיר אוחנה: הוא לא יביא אותי לשנות חוק שהוא צודק, שהוא יעיל, שהוא אפקטיבי ולמנוע עבריינות.

אמיר אוחנה: תודה.

משה גפני: רק הערה לגבי העברת הכסף או אי העברת הכסף.

משה גפני: אחמד טיבי, בעניין הזה כמו רבים אחרים מתנהגים אחרת וזה לא תלוי זה בזה.

משה גפני: הנושא של החוק הזה עומד לדיון, ומותר לדון בו.

אמיר אוחנה: נכון.

אמיר אוחנה: ואנחנו דנים.

משה גפני: חבר הכנסת מיקי זוהר.

משה גפני: הצד השני של המטבע בעניין של אותו לילה.

מכלוף מיקי זוהר: אני פה כיושב-ראש סיעת הליכוד ולכן עמדתי אמורה להיות דומה לפחות לרוב חברי הליכוד או חלקם.

רויטל סויד: שונה מעמדת השר?

מכלוף מיקי זוהר: כן.

מכלוף מיקי זוהר: היא שונה מעמדת השר.

מכלוף מיקי זוהר: זה בסדר, אגב.

מכלוף מיקי זוהר: כך גם צריך להיות.

מכלוף מיקי זוהר: אנחנו כנסת וממשלה - -

רויטל סויד: אתם מדברים בשני קולות.

מכלוף מיקי זוהר: - - ולא אחד הם.

רויטל סויד: ממש לא.

מכלוף מיקי זוהר: מה לעשות.

מכלוף מיקי זוהר: צריכים גם עצמאות לכנסת.

מכלוף מיקי זוהר: אני חושב שאנחנו דוגלים בעניין הזה.

רויטל סויד: לגמרי.

רויטל סויד: - - -

משה גפני: למה את עושה את זה?

משה גפני: אנחנו מקיימים כאן דיון וכל אחד מביע את דעתו.

משה גפני: את רוצה לעצור את החברים שלא יגידו מה שהם חושבים?

רויטל סויד: לא, אני רוצה להבין.

משה גפני: את לא צריכה.

משה גפני: הוא אומר את דעתו ומייצג את סיעת הליכוד.

רויטל סויד: הבנו.

מכלוף מיקי זוהר: לגבי ההחלטה של אחמד טיבי ערב הבחירות לעשות את המהלך הפרלמנטרי הזה – זאת החלטה לגיטימית.

מכלוף מיקי זוהר: אני מכבד אותה ומבין אותה.

מכלוף מיקי זוהר: אנחנו יכולים להסכים איתה או לא להסכים אותה.

מכלוף מיקי זוהר: בסוף – כמו שנקרא אצלנו – הרוב קובע.

מכלוף מיקי זוהר: אז אנחנו נראה מה הרוב יאמר.

משה גפני: אצלכם זה מאוד מעניין שהרוב קובע.

מכלוף מיקי זוהר: אצלנו זה ככה, תאמין לי.

מכלוף מיקי זוהר: מניסיון.

מכלוף מיקי זוהר: לכן אנחנו יודעים על הרצון של טיבי להביא איזשהו הישג למגזר שלו וזה בסדר מבחינתו.

מכלוף מיקי זוהר: אנחנו חושבים על זה אחרת.

מכלוף מיקי זוהר: לדעתנו, החוק הוא בעיקרון חוק טוב וחשוב.

מכלוף מיקי זוהר: לדעתי, יש תמימות דעים סביב השולחן הזה - -

קריאה: לא, אין.

אוסאמה סעדי: להפך.

מכלוף מיקי זוהר: החוק הוא חוק טוב אבל יש בעיה בחוק הזה.

מכלוף מיקי זוהר: החוק הזה נוצר באופן כזה שהוא לא יודע להבדיל בין עבירה לעבירה.

איימן עודה: בין ערבים ליהודים.

מכלוף מיקי זוהר: לא, ממש לא.

איימן עודה: בין מושבים לערבים.

מכלוף מיקי זוהר: זה אתה אומר.

מכלוף מיקי זוהר: אני לא אמרתי את זה.

איימן עודה: אמרת את זה בלשונך.

משה גפני: לא, בסדר.

מכלוף מיקי זוהר: ממש לא אמרתי את זה.

תמר זנדברג: מה נעשה – החוק לא יודע להבחין בין יהודים לערבים.

מכלוף מיקי זוהר: מה לעשות שמבחינה הנדסית משק חקלאי הוא לא אותו דבר כמו בית פרטי.

מכלוף מיקי זוהר: במשק חקלאי יש נסיבות הנדסיות אחרות.

מכלוף מיקי זוהר: אני מגיע ממערכת מוניציפלית - -

אחמד טיבי: להנדס את הגזענות.

מכלוף מיקי זוהר: סליחה, לא, ממש לא.

מכלוף מיקי זוהר: אני לא שם.

איימן עודה: חשבת שהבית יותר חשוב ממשק חקלאי.

איימן עודה: אין יותר חשוב ויותר רגיש מבית.

קטי קטרין שטרית: מיקי, עדיף שתחכה שכולם יסיימו לדבר כי אין פה ניהול.

מכלוף מיקי זוהר: צודקת.

קטי קטרין שטרית: אתה מנסה לדבר ולא נותנים לך לומר משפט אחד.

מכלוף מיקי זוהר: צודקת.

משה גפני: כן, קטי.

מכלוף מיקי זוהר: אני חושב שגם אתם בחברה הערבית יודעים שהחוק הזה הוא חוק טוב.

מכלוף מיקי זוהר: למה?

איימן עודה: אתה מדבר בשמנו?

משה גפני: לא להפריע, אני מבקש.

איימן עודה: אבל הוא חצוף.

איימן עודה: הוא מדבר בשמנו?

משה גפני: הוא לא חצוף, הוא חבר כנסת.

משה גפני: אתם תגידו אחרת.

איימן עודה: אנחנו חושבים שזה טוב?

משה גפני: בשביל מה אתה צריך את זה?

מכלוף מיקי זוהר: כמה פעמים אמרו לך שאתה מתוק?

מכלוף מיקי זוהר: אמרו לך שאתה מתוק?

משה גפני: מה יש לך אתה?

מכלוף מיקי זוהר: אתה מתקתק.

מכלוף מיקי זוהר: אני באמת לא רוצה להתייחס לזה.

מכלוף מיקי זוהר: אני לא רוצה לעורר פה סימפוזיון.

מכלוף מיקי זוהר: באתי לדבר לעניין.

משה גפני: מה עמדתך?

מכלוף מיקי זוהר: המגזר הערבי היום יודע טוב מאוד שעניין עבירות הבנייה בסופו של דבר פוגע במגזר עצמו ולכן גם הם לא רוצים לבטל את החוק.

מכלוף מיקי זוהר: אולי הם אומרים את זה כי יש כמה עסקנים שלוחצים עליהם לומר את זה.

קריאות: - - -

משה גפני: מספיק.

אחמד טיבי: תמשיך.

מכלוף מיקי זוהר: אני אומר דבר אחד – בסוף החוק הזה למרות שהוא חוק נכון וחוק טוב, הייתה בו לקונה שלא ידעו לסווג את אופי העבירה וגם את ההתייחסות ההנדסית לסוגיית העבירה.

מכלוף מיקי זוהר: כשאנחנו מדברים על משקים ועל חקלאים – שם הסיטואציה שונה לחלוטין.

מכלוף מיקי זוהר: מדובר בשטחים מאוד גדולים, מדובר במבנים שנועדו לצרכי חקלאות ולאחר מכן או שהם הוסבו למשהו אחר או שנעשה בהם שימוש למשהו אחר.

מכלוף מיקי זוהר: וכשאתם אומרים לי שאני צריך להתעלם מחקלאים בגלל שאנחנו רוצים לאכוף את עברות הבנייה בכל רחבי הארץ, לא רק במגזר הערבי, אלא גם במגזר היהודי, כמובן – זה דבר לא נכון, בעיניי.

מכלוף מיקי זוהר: לכן עמדת הליכוד היא שהחוק הזה הוא חוק טוב אבל סוגיית החקלאים חייבת להיפתר.

קריאות: - - -

מיקי לוי: אני רוצה לשאול אם גם סוגיית החקלאים הערבים.

קריאות: - - -

אוסאמה סעדי: גזענות פרופר.

קריאות: - - -

מכלוף מיקי זוהר: אני חוזר ואומר – כל החקלאים.

אוסאמה סעדי: אה, כל החקלאים?

מכלוף מיקי זוהר: כל החקלאים.

קריאות: - - -

משה גפני: מיקי, מספיק.

קריאות: - - -

אנטאנס שחאדה: - - -

משה גפני: אני קורא לך לסדר פעם ראשונה.

מכלוף מיקי זוהר: זה מיקי רוזנטל, התבלבלת.

מכלוף מיקי זוהר: אבל אין בעיה – אתה רוצה לדבר על עברות הבנייה - -

משה גפני: אני מוציא חברים עכשיו.

משה גפני: אני קורא לך לסדר.

קריאות: - - -

משה גפני: אני קורא לך לסדר.

משה גפני: מיקי, מספיק.

דובי אמיתי: - - - לנו החקלאים בלי הבדל בין יהודים או ערבים – היא עמדה נכונה ולא יעזור לאף אחד כלום.

מכלוף מיקי זוהר: נכון.

מכלוף מיקי זוהר: תודה רבה, דובי.

דובי אמיתי: - - -

מכלוף מיקי זוהר: אני מתחייב לך שהליכוד - - -

משה גפני: דובי, אני מבקש ממך להפסיק.

משה גפני: מיקי זוהר, מספיק.

דובי אמיתי: - - -

מכלוף מיקי זוהר: אני מתחייב לך שהליכוד יפעל לשם הדברים הללו.

דובי אמיתי: תודה רבה לך.

ג'אבר עסאקלה: כמה חקלאים ערבים יש?

דובי אמיתי: - - -

משה גפני: דובי, אני אבקש שיוציאו אותך.

משה גפני: מספיק.

ג'אבר עסאקלה: הרסתם את - - -

דובי אמיתי: אני מקשיב ליושב-ראש.

משה גפני: אני קורא לך לסדר פעם ראשונה.

דובי אמיתי: אני מקשיב ליושב-ראש.

משה גפני: אז להפסיק.

קריאה: - - -

מכלוף מיקי זוהר: נכון.

מכלוף מיקי זוהר: כל חקלאי באשר הוא.

משה גפני: מיקי, אני קורא לך לסדר.

משה גפני: לפני שאני נותן לחברת הכנסת כמאל מריח' אני מבקש שהיועץ המשפטי ייתן סקירה על מה שקורה עם העניין הזה.

משה גפני: אם אפשר לעשות את זה בקצרה, בבקשה.

תומר רוזנר: בוקר טוב.

תומר רוזנר: שמי תומר רוזנר ואני בדרך כלל היועץ המשפטי של ועדת הפנים.

תומר רוזנר: אני שמח להתארח אצלכם בוועדת הכספים.

משה גפני: אנחנו גם שמחים שאתה פה ואנחנו עושים שמח לכבודך.

תומר רוזנר: אני אתייחס למועדים.

תומר רוזנר: חוק התכנון והבנייה (תיקון מס' 116) נחקק באפריל 2017.

תומר רוזנר: הוא עוסק ברפורמה רחבה מאוד בנושא של אכיפת דיני התכנון והבנייה ולא רק בנושא של טיפול בעברות בנייה אלא גם מעגן בחקיקה את יחידת האכיפה הארצית שהיא כרגע במשרד האוצר, מעגן את הטיפול המרכזי בעברות בנייה וגם משנה את כל המערך הפלילי מבחינת החמרת עברות והנחיית בתי המשפט כיצד לפעול במצבים של עברות בנייה.

תומר רוזנר: שתי הוראות מרכזיות שהיו בחוק הזה היו תחילת מועד תחילתו למשך תקופה של חצי שנה.

תומר רוזנר: החוק נכנס לתוקפו רק באוקטובר 2017 אבל נקבעה בו הוראת מעבר, לבקשת חברי כנסת רבים שנכחו בדיונים הרבים שוועדת הפנים קיימה בחוק הזה, והיא שבכל הנוגע לשימושי מגורים שהחלו עוד לפני תחילת החוק נדחה מועד התחילה לאוקטובר 2019.

תומר רוזנר: זאת אומרת החוק נכנס לתוקף רק לאחרונה לגבי שימושי מגורים שהיו קיימים קודם מתוך הבנה שהשימושים האלה מאוד רגישים וצריך לאפשר להיערך.

תומר רוזנר: במסגרת התיקון התאפשר גם תיקון של חוק העבירות המנהליות וקביעת עבירות מנהליות על תכנון ובנייה.

תומר רוזנר: שרת המשפטים בשעתו הגישה לוועדה הצעת תקנות לעבירות מנהליות.

תומר רוזנר: עבירות מנהליות הן עבירות שבהן ניתנת הודעת קנס מנהלי למי שמבצע עבירה.

תומר רוזנר: במקרה הזה הוספנו לפחות שתי הוראות מרסנות: אחת – שלא תינתן הודעת קנס מנהלי אלא לאחר שתינתן התראה מוקדמת לפני שניתן הצו כדי לאפשר גם פנייה לבתי המשפט וגם הגעה לאיזשהו הסדר.

תומר רוזנר: אני מניח שיחידת האכיפה שטיפלה בנושא הזה תוכל להרחיב בעניין.

משה גפני: אתם דיברתם בוועדה כאשר עשיתם את התקנות על כך שיש לי בית כבר 20 שנה.

משה גפני: דיברתם מה עושים במקרה הזה?

תומר רוזנר: בהחלט.

תומר רוזנר: הנושא היה על שולחן הדיונים וטופל בשני היבטים: בהיבט אחד נדחה מועד התחילה של החוק כולו לגבי בנייה כזאת עד לאוקטובר 2019, זאת אומרת שנתיים וחצי ממועד תחילת החוק, וההנחה הייתה – וזאת גם הייתה ההנחה שהוצגה על-ידי הממשלה בהקשר הזה – שאפשר יהיה להסדיר בתקופת הביניים הזאת מה שאפשר במסגרת תכנון מפורט.

יוסף ג'בארין: וזה לא קרה, תומר.

תומר רוזנר: הממשלה תתייחס לזה, אני מניח.

תומר רוזנר: אני אתן דוגמה שאני לא יודע אם קיימת בפועל אבל זאת דוגמה שעלתה בוועדה.

תומר רוזנר: אם קיים בית שבתחילת תכנון הוא נמצא בתוואי של כביש, למרות שהוא קיים הרבה שנים ברור שאי אפשר יהיה להכשיר אותו בכל דרך שהיא כי זה יפגע בתכנון שנקבע לאותו מקום.

תומר רוזנר: לכן במקרה הזה יצטרכו להרוס אותו בסופו של דבר.

תומר רוזנר: אבל אם במסגרת התהליך התכנוני הבית הזה נמצא במקום שלא מפריע אז ניתנת התקופה הזאת להסדרה.

תומר רוזנר: הדבר השני שהוועדה עמדה עליו בדיונים והפך להיות חלק מפרוטוקול הוועדה כהתחייבות של הממשלה לוועדה הייתה מדיניות אכיפה שהשר רמז עליה בדבריו.

תומר רוזנר: אבל הוועדה בשעתו לא הייתה מוכנה לאשר את החוק בלי שתוגש לה מדיניות אכיפה שתקבע את סדרי העדיפויות של האכיפה.

תומר רוזנר: אני לא ארחיב בעניין הזה.

תומר רוזנר: אני מקווה שנציגי הממשלה, כשתינתן להם הרשות, יוכלו להרחיב בנושא מדיניות האכיפה כפי שנקבעה.

תומר רוזנר: כפי שהוועדה מבינה, כפי שאמר השר, תמיד יש מקום לבדוק ולשקול מחדש אם אולי יש צורך לשנות את סדרי העדיפויות האלה שנקבעו בשעתו.

תומר רוזנר: זה נושא ראוי תמיד לדיון ולבדיקה מחודשת בכל עת.

משה גפני: תודה רבה.

משה גפני: חברת הכנסת כמאל, בבקשה.

משה גפני: אתה מייצגת את כחול לבן.

משה גפני: אם אפשר, בקצרה.

משה גפני: ארז קמיניץ, אתה אחריה.

ע'דיר כמאל מריח: תודה.

ע'דיר כמאל מריח: אני אדבר בקצרה אבל אני מבקשת שאף אחד לא יפריע לי.

ע'דיר כמאל מריח: אני הקשבתי לדברים של עמיתי, כבוד שר המשפטים אוחנה וגם מיקי זוהר, ואני נדהמת ממידת הניתוק.

ע'דיר כמאל מריח: אתם מנותקים מהשטח.

ע'דיר כמאל מריח: אני שנה עושה סיורים בשטח.

ע'דיר כמאל מריח: נפגשתי עם כל בעלי המקצוע – מהמהנדסים מהוועדות המקומיות, המחוזיות, הארציות – רמ"י, מינהל, קמיניץ וכל הגופים – ואתם פשוט מנותקים מהשטח.

ע'דיר כמאל מריח: יש לי בקשה ממך, אדוני שר המשפטים, להוציא כל שיקול זר וכל שיקול פוליטי.

ע'דיר כמאל מריח: הדיון כאן הוא דיון מקצועי.

ע'דיר כמאל מריח: זה לא קשור לממשלת מיעוט, לערבי או ליהודי.

ע'דיר כמאל מריח: זה חוק שפוגע בכולנו.

ע'דיר כמאל מריח: בקשה שנייה – אתה אומר שהאכיפה עבדה ויעיד על כך שיעור הבנייה הבלתי חוקית שפחת.

ע'דיר כמאל מריח: אם האכיפה אכן עבדה, איפה הפתרונות שסיפקת?

ע'דיר כמאל מריח: אני באה מדליית אל-כרמל, אני באה מהכפרים הדרוזיים – אלפי בתים לא מאושרים.

ע'דיר כמאל מריח: ומיקי זוהר עונה לי בנחת: "חקלאות".

ע'דיר כמאל מריח: על איזו חקלאות אתם מדברים?

מכלוף מיקי זוהר: רק חקלאות.

משה גפני: מיקי, מיקי.

ע'דיר כמאל מריח: אני מבקשת שלא תפריע לי.

ע'דיר כמאל מריח: גם חקלאות נפגעה, ההתיישבות החקלאית נפגעה - -

משה גפני: כן, אבל - -

ע'דיר כמאל מריח: אני מקצרת.

אברהם (אבי) ניסנקורן: רק שנייה, מה זה מקצרת?

אברהם (אבי) ניסנקורן: זכותה לדבר.

אברהם (אבי) ניסנקורן: עם כל הכבוד, לא אמרו פה לאף אחר שיקצר.

משה גפני: בסדר.

משה גפני: אני - - - כולם.

משה גפני: אבל בסדר.

ע'דיר כמאל מריח: - - -

משה גפני: אבי, אני נותן לה לדבר.

אברהם (אבי) ניסנקורן: דברי בנחת.

ע'דיר כמאל מריח: כולנו נפגענו מהחוק הזה.

ע'דיר כמאל מריח: הנוכחות הרבה של האזרחים, של ראשי הרשויות, של הפעילים ושל חברי הכנסת מכלל המפלגות תעיד על הפרובלמטיות של החוק הזה.

ע'דיר כמאל מריח: ואנחנו חייבים לתקן אותו.

ע'דיר כמאל מריח: עד עכשיו כולנו מבינים: הרקע לא היה טוב.

ע'דיר כמאל מריח: הייתה כאן מדיניות מתמשכת, רצופה ומכוונת של הזנחה.

ע'דיר כמאל מריח: ויש פתרונות.

ע'דיר כמאל מריח: אני נפגשתי עם כל בעלי המקצוע; מהנדסים שמקבלים שכר זעום.

ע'דיר כמאל מריח: חוסר כוח אדם איכותי בוועדות.

ע'דיר כמאל מריח: בכלל, המנגנון של גביית ההיטלים לא עבד במועצות.

ע'דיר כמאל מריח: לא היו גופים מקצועיים שיבינו את הצרכים המיוחדים והייחודיים של כל סקטור שילוו את ההליך התכנוני.

ע'דיר כמאל מריח: יזמות נדל"נית שלא התפתחה ואף אחד לא דאג לפתח אותה.

ע'דיר כמאל מריח: יש כל כך הרבה בעיות.

ע'דיר כמאל מריח: מה קיבלנו?

ע'דיר כמאל מריח: קיבלנו אכיפה.

ע'דיר כמאל מריח: מה שאני אומרת זה מה שהעמדה של המפלגה שלי אומרת:

ע'דיר כמאל מריח: הקפאת האכיפה לחמש שנים או עד לאישור של תכניות - -

מכלוף מיקי זוהר: זה חוסר אחריות.

ע'דיר כמאל מריח: - - והסדרה ביניהם.

ע'דיר כמאל מריח: מיקי, אני רוצה הסדרה.

ע'דיר כמאל מריח: תהיה בטוח.

ע'דיר כמאל מריח: אני מדגישה שאני רוצה הסדרה.

ע'דיר כמאל מריח: אם נקפיא עכשיו את האכיפה לא עשינו בזה שום דבר.

ע'דיר כמאל מריח: לא נקפיא ונשב.

ע'דיר כמאל מריח: נקפיא ובזמן הזה נתחיל לעבוד, נזרז הליכים, נקצה משאבים, נביא תקציבים, נקים ועדות תכנוניות שידונו בכל סקטור.

ע'דיר כמאל מריח: לבדואים יש ייחודיות לסקטור שלהם, לדרוזים כנ"ל, לערבים כנ"ל, להתיישבות החקלאית כנ"ל.

ע'דיר כמאל מריח: זה שאכפנו וחילקנו קנסות במאות אלפי שקלים זה לא עוזר לאף אחד.

ע'דיר כמאל מריח: הפתרון נמצא ואנחנו צריכים ליישם אותו.

ע'דיר כמאל מריח: אני אסיים ואומר: אם זאת לא גזענות אני לא יודע מהי גזענות.

ע'דיר כמאל מריח: אתם מסתכלים על הסקטור החקלאי בלבד ומתעלמים ממני.

מכלוף מיקי זוהר: ממש לא.

מכלוף מיקי זוהר: אתם עושים את זה עכשיו - - -

ע'דיר כמאל מריח: ודאי שכן.

משה גפני: די, די.

משה גפני: מיותר, מיותר.

משה גפני: אנחנו מחפשים פתרון.

מכלוף מיקי זוהר: אתם עושים את זה עכשיו - - - פופוליסטי מאוד.

משה גפני: מיקי, תודה.

מכלוף מיקי זוהר: - - -

ע'דיר כמאל מריח: אז למה לא הזכרת את המילה "ערבי"?

מכלוף מיקי זוהר: אמרתי "חקלאים".

מכלוף מיקי זוהר: יש גם חקלאים ערבים.

ע'דיר כמאל מריח: איפה הערבים?

ע'דיר כמאל מריח: למה לא הזכרת את המילה "ערבים"?

מכלוף מיקי זוהר: - - - למה?

מכלוף מיקי זוהר: כי יש מורכבות תכנונית הנדסית שהיא שונה - - -

משה גפני: תודה.

משה גפני: את הדיאלוג הזה תעשו בחוץ.

משה גפני: אני אסדר לכם פגישה.

מכלוף מיקי זוהר: יש מורכבות.

משה גפני: בסדר, מיקי.

משה גפני: היא הייתה ברורה, היא הביעה את דעתה.

משה גפני: ארז קמיניץ, לפני שאתה מסביר.

משה גפני: אני עולה חדש בעניין הזה.

משה גפני: אני לא חבר בוועדת הפנים, אני לא הייתי בדיונים שם.

משה גפני: אני קיבלתי את זה כתוצר מוגמר.

משה גפני: אני לא יודע לאן נפלתי.

משה גפני: אני מבקש ממך קודם כול דבר אחד: מה שהיה זה בסדר גמור – אני לא מעביר על זה ביקורת.

משה גפני: אבל מותר לבן אדם לחשוב לעשות שינויים בעניין הזה.

משה גפני: קרה פה איזשהו דבר שאתם, הממשלה, באתם לאנשים שחיו עם הדבר הזה כל הזמן, אף אחד לא אמר להם כלום.

משה גפני: ואני מתכוון לכולם: לוועדה המחוזית, לוועדה המקומית, לרשות המקומית, ממשלה, משרדים.

משה גפני: אני באתי לעובדה מוגמרת.

משה גפני: פתאום אתם מגיעים אליי ואני נתקל בתופעות כאלה בלי קשר לכל העניין.

משה גפני: האם, לפי דעתך, בלי שאנחנו נשנה עכשיו שום דבר, נוכל להקים צוות שיכלול גם את הנציגים הציבוריים כדי לשבת על בעיות?

משה גפני: לקחת איזשהו פרק זמן שבפרק הזמן הזה אתם תשמעו גם אותנו, נציגי הציבור – חברי כנסת, ראשי רשויות, נציגי החקלאים.

משה גפני: אל תזלזלו בעניין הזה שמגיעה ביקורת מכל הסקטורים.

משה גפני: מגיעה ביקורת מהמושבים, מגיעה מהחקלאים.

משה גפני: אתה יודע שאי אפשר יהיה לעשות חוק שיהיה רק לחקלאים.

משה גפני: בג"ץ לא ייתן את זה.

אוסאמה סעדי: את זה תגיד למיקי זוהר.

אוסאמה סעדי: שמעת, מיקי זוהר?

מכלוף מיקי זוהר: - - -

משה גפני: אתה המשנה ליועץ המשפטי לממשלה - -

אוסאמה סעדי: אי אפשר לעשות חוק רק ל - -

משה גפני: מיקי, עם כל הכבוד, אני לא קובע עובדה.

מכלוף מיקי זוהר: אני אגיד לך משהו - שיתוף הפעולה ביניכם מטריד מזמן.

מכלוף מיקי זוהר: אבל אנחנו לא מתייחסים לזה כרגע.

תמר זנדברג: למה?

תמר זנדברג: כי זה ערבים?

תמר זנדברג: אני באמת לא מבינה.

תמר זנדברג: מה הגזענות הזאת?

תמר זנדברג: מה מטריד בזה?

מכלוף מיקי זוהר: זה שיתוף פעולה - -

תמר זנדברג: מה מטריד בזה?

תמר זנדברג: הוא - - -

משה גפני: למה?

משה גפני: למה?

משה גפני: לאן זה הולך עכשיו?

מכלוף מיקי זוהר: - - - את רוצה לשמוע?

מכלוף מיקי זוהר: אני אגיד.

מכלוף מיקי זוהר: אין לי בעיה.

משה גפני: שיתוף הפעולה שלי הוא עם כולם.

משה גפני: עם הליכוד ועם כל המפלגות האחרות.

אלון שוסטר: עוד רגע יגידו שאנחנו בוגדים, לא?

משה גפני: ודאי.

משה גפני: הרשימה המשותפת.

מכלוף מיקי זוהר: - - -

תמר זנדברג: קורה.

תמר זנדברג: כבר אמרו מזמן.

מכלוף מיקי זוהר: אתם לא שיתפתם פעולה, אתם כרתם איתם ברית.

מכלוף מיקי זוהר: זה משהו אחר.

משה גפני: אתם הטלתם - -

אלון שוסטר: מיקי, ההצעה שלך פשוט מזעזעת.

משה גפני: אל תעזור.

אלון שוסטר: החקלאים עצמם לא בעדה.

מכלוף מיקי זוהר: באמת?

מכלוף מיקי זוהר: יש פה נציגות לחקלאים שחושבת אחרת ממני?

אלון שוסטר: בוודאי.

אלון שוסטר: בושה וחרפה - - - אני בתור חקלאי לא מוכן לקבל את ההצעה הזאת.

קריאות: - - -

משה גפני: - - -

קטי קטרין שטרית: זה לא הגיוני.

קטי קטרין שטרית: אתם יושבים ושותקים ונותנים למיקי להתמודד לבד.

קטי קטרין שטרית: אתם נמצאים פה, נכון?

משה גפני: מיקי, מיקי.

קריאה: הם לא בעד מיקי.

קריאה: הם נגד מיקי.

קטי קטרין שטרית: לא נכון.

משה גפני: אני מבקש להפסיק.

אורלי לוי אבקסיס: אבל, קטי, מה תאמרי למשוחררי צבא שסיכנו את עצמם בשביל המולדת - -

משה גפני: אורלי.

אורלי לוי אבקסיס: - - שבאים ואין להם תכנית מתאר - - -

משה גפני: אורלי, אני קורא לך לסדר.

אורלי לוי אבקסיס: מה את, כנציגת הליכוד אומרת לאותם אנשים שיש להם ברית דם של הילדים שלהם - -

משה גפני: זה לא מעניין אותה בכלל.

אורלי לוי אבקסיס: - - אין לנו תכניות מתאר, תשלמו 200 אלף שקל?

משה גפני: אורלי, אני קורא לך לסדר פעם ראשונה.

קטי קטרין שטרית: אני לא רוצה שהוא יוציא אותך אז אני לא עונה לך.

אורלי לוי אבקסיס: מה החלופה?

אורלי לוי אבקסיס: תביאו חלופה.

אורלי לוי אבקסיס: תנו להם אפשרות להתפתח - - -

משה גפני: אורלי, אני קורא לך לסדר פעם שנייה.

משה גפני: אני אוציא אותך.

אורלי לוי אבקסיס: - - יש סמכויות מסוימות - -

משה גפני: טוב, את מתעלמת ממני?

משה גפני: אני קורא לך לסדר פעם שלישית.

משה גפני: לצאת.

אורלי לוי אבקסיס: - - - החיילים המשוחררים שלנו - - -

משה גפני: לצאת.

אורלי לוי אבקסיס: זה עצוב.

אורלי לוי אבקסיס: זה באמת עצוב.

אורלי לוי אבקסיס: אנחנו מדברים על חקלאים, אנחנו מדברים על - - - יש פה - - -

משה גפני: אני מבקש.

משה גפני: מיקי, אני מתעלם.

מכלוף מיקי זוהר: את צריכה להיות גאה במה שאמרתי.

מכלוף מיקי זוהר: דואגים לחקלאים.

מכלוף מיקי זוהר: מה הבעיה?

משה גפני: נו, באמת, מיקי.

קריאות: - - -

מכלוף מיקי זוהר: - - -

משה גפני: מיקי, אני קורא לך לסדר פעם ראשונה.

מכלוף מיקי זוהר: - - -

אוסאמה סעדי: אתה צריך להתבייש שאתה מהנדס את הגזענות.

קריאות: - - -

משה גפני: טיבי, אני נועל את הישיבה.

משה גפני: אין לעניין הזה תועלת.

משה גפני: אפשר לריב עכשיו ולהגיד הכול.

משה גפני: אני לא רוצה לשמוע.

קריאות: - - -

משה גפני: עם כל הכבוד, הטלתם עליי לנהל את הדיון הזה.

משה גפני: אני לא מצליח לנהל אותו.

משה גפני: זה סתם הפך להיות מריבות.

משה גפני: שאלתי שאלה אז כל אחד מדבר וכל אחד צועק וכל אחד מביע את דעתו.

משה גפני: אני בכלל עשיתי עכשיו ברית.

משה גפני: מיקי, אתה ביקשת ממני לקחת את זה.

משה גפני: אני לא צריך את זה, אני לא רוצה את זה.

משה גפני: זה לא דיון של הוועדה.

מכלוף מיקי זוהר: לא אמרתי שעשית ברית.

מכלוף מיקי זוהר: ברית הם עשו.

מכלוף מיקי זוהר: אתה עשית שיתוף פעולה.

משה גפני: לא עשיתי שיתוף פעולה ולא עשיתי ברית.

משה גפני: אני חושב שאם אני מקבל את זה וכולם מבקשים שאני אקיים את הדיון הזה צריך לנסות להגיע לאיזשהו פתרון.

משה גפני: לא נגיע לפתרון אני ארים ידיים.

אמיר אוחנה: מי זה "כולם"?

משה גפני: כולם זה כל המפלגות באותו לילה – גם ישראל ביתנו וגם הליכוד - -

אוסאמה סעדי: כולל מיקי זוהר.

מכלוף מיקי זוהר: אתה חושב שהדיון הזה היה מתקיים אם לא הייתי מאשר אותו?

מכלוף מיקי זוהר: הוא לא היה מתקיים.

קריאות: - - -

משה גפני: זה עומד לפני סגירת הישיבה.

מכלוף מיקי זוהר: למה אישרתי את קיום הדיון?

מכלוף מיקי זוהר: כי יש עניין - - -

אחמד טיבי: בואו נמשיך בדיון, בבקשה.

משה גפני: ארז, אם יש הפרעות אני באותו רגע נועל את הישיבה.

ארז קמיניץ: כמה זמן יש לי, אדוני?

משה גפני: רבע שעה.

אחמד טיבי: עד להקפאה.

ארז קמיניץ: אדוני היושב-ראש, בתחילת הדברים אני איענה לבקשתך לעניין צוותים.

ארז קמיניץ: במהלך ארבע השנים האחרונות אנחנו מקיימים דיונים כל הזמן בצוותים כאלה ואחרים עם המגזר הערבי כאלה ואחרים.

ארז קמיניץ: נכון, לא כל מה שמבוקש מאתנו מתקבל.

ארז קמיניץ: נכון, אנחנו חושבים שצריך לפעול בדרכים מסוימות שברמה הארצית ולפעמים גם ברמה המקומית לא רואים תמיד עין בעין איתנו.

ארז קמיניץ: אבל אנחנו מקיימים את הדיונים האלה כל הזמן.

ארז קמיניץ: לאחרונה התחלנו גם לקיים דיונים עם המגזר החקלאי ועם השאר.

ארז קמיניץ: קיימנו כבר שתי ישיבות ואנחנו גם סיכמנו שנמשיך ונדבר בעניין הזה.

ארז קמיניץ: זה מתקשר לשאלת מדיניות האכיפה שאולי ניגע בה בסוף.

ארז קמיניץ: אכן, אפשר לרכך פעולות ביחס לעבירות מסוימות באמצעות מדיניות אכיפה כי אנחנו בוודאי מעוניינים לטפל בעבירות חמורות יותר מאשר אנחנו מעוניינים לטפל בעבירות שהן פחות חמורות.

ארז קמיניץ: אנחנו מעוניינים לטפל בעבירות שמסכלות תכנון – זה הדבר שהכי חשוב לנו.

ארז קמיניץ: אני ארחיב על כך בהמשך.

ארז קמיניץ: פחות בסגירות מרפסת בלב היישוב.

ארז קמיניץ: מדיניות האכיפה – כפי שהשר ביקש נזרז את הדיונים בה.

ארז קמיניץ: אנחנו, כמובן, קשובים להערות גם של המגזר החקלאי וגם של המגזר הערבי ובעצם של כל מי שפונה ואומר שהחוק הזה מכביד עליו בצורה כזאת או אחרת.

ארז קמיניץ: אנחנו קשובים לכל הפניות ובאמצעות מדיניות אכיפה נכונה שאותה יאשר היועץ המשפטי לממשלה אני חושב שנוכל להגיע לפתרונות סבירים שחופפים לאינטרסים שאני חושב שמדינת ישראל מחויבת אליהם.

ארז קמיניץ: תכף אני אציג אותם.

ארז קמיניץ: התמונה שהצטיירה פה מצד חברי הכנסת – אני מצטער לומר – היא תמונה של שחור ולבן; תמונה שצובעת אותנו בצבעים של חורבן והרס, אדוני.

ארז קמיניץ: אבל יש לתמונה צבעים רבים הרבה יותר משחור ולבן.

ארז קמיניץ: אני מצטער לומר, אדוני, שיש הרבה דיס-אינפורמציה, והגיעה העת שנפרוס את התמונה בצורה קצת יותר נכונה ורחבה יותר עם כל הצבעים שנמצאים בה ולא רק השחור שמתנוסס מעל המילים החמורות מאוד ששמענו.

ארז קמיניץ: אגב, אני שומע אותן בארבע השנים האחרונות בצורה מאוד חריפה, ולדעתי, שלא בצדק.

ארז קמיניץ: אז אני רק אענה בקצרה ואחר כך ארחיב לדברים שאמר חבר הכנסת טיבי.

ארז קמיניץ: למשל, האמירה שאת מסכנות צוות 120 הימים – לא 100 הימים – שבו גם אני ישבתי – נשכחו וכל מה שנותר זה רק פעולות של אכיפה.

ארז קמיניץ: ובכן – לא נכון.

ארז קמיניץ: ממשלת ישראל הקודמת הקודמת קיבלה שתי החלטות משמעותיות מאוד - -

אמיר אוחנה: זאת לא הקודמת - - - ממשלת 64 עדיין מכהנת.

ארז קמיניץ: נכון.

ארז קמיניץ: שתי החלטות משמעותיות מאוד – 1.25 מיליארד שקל לתכנון ולפיתוח במגזר הערבי ועוד מאות מיליונים במגזר הדרוזי.

ארז קמיניץ: אלה שתי החלטות שממשלת ישראל קיבלה בתחילת הכהונה שלה, ואנחנו – כל משרדי הממשלה לרבות משרד המשפטים – עושים ככל אשר לאל ידינו כדי לקיים את החלטות הממשלה האלה.

ארז קמיניץ: אז כשמושקע כסף – ומעולם לא הייתה השקעה של כסף מדינתי בתכנון מפורט במגזר הערבי – עשרות אלפי יחידות דיור אפילו.

ארז קמיניץ: צריך לסכם את המספרים.

ארז קמיניץ: אני מקווה שיש פה נציג של מינהל התכנון.

ארז קמיניץ: עשרות אלפי יחידות דיור בתכנון מתארי ומפורט.

ארז קמיניץ: שיקום היישוב הדרוזי האחד, חוץ מעוספיה, שאין לו תכנון מתארי שהוא כמעט בתוקף.

ארז קמיניץ: אז אי אפשר לומר שממשלת ישראל לא פועלת כדי לקדם את התכנון.

ארז קמיניץ: אי אפשר לומר שהתמונה היא רק שחור של הריסה ולבן של הלבנה - -

אוסאמה סעדי: - - -

משה גפני: לא, לא, לא.

ארז קמיניץ: - - אנחנו עושים גם וגם וגם, אדוני.

אוסאמה סעדי: - - - מיליארדים.

משה גפני: בסדר, אז - - -

אוסאמה סעדי: כמה מנוצל בתוך הכסף הזה?

אוסאמה סעדי: גם החסמים - - -

משה גפני: אוסמה.

אוסאמה סעדי: - - -

משה גפני: לא יודע כמה.

ארז קמיניץ: - - -

אוסאמה סעדי: - - - מיליארדים.

אוסאמה סעדי: אבל בפועל אין כסף, אין תקצוב.

משה גפני: עוד מעט תינעל הישיבה.

ארז קמיניץ: - - - אני מבקש, אדוני, להוסיף עוד צבעים לתמונה.

משה גפני: ארז, אני מבקש התייחסות לעניין הזה מכיוון שאני שואף להגיע – אני לא יודע אם יהיה עוד דיון ומה בדיוק נעשה – האם אפשר להקים צוות שהממשלה תקים אותו - -

ארז קמיניץ: יש צוות.

ארז קמיניץ: הקמנו צוות.

ארז קמיניץ: בשנה וחצי האחרונה יש צוות.

משה גפני: הרי אנחנו מיותרים.

משה גפני: רק אתה נמצא.

משה גפני: בסדר, יש צוות.

משה גפני: אז למה יש הטענות האלה של החקלאים, למשל?

משה גפני: - -

אברהם (אבי) ניסנקורן: למה אתה מדבר רק על החקלאים כל הזמן?

משה גפני: אני לא מדבר רק על החקלאים.

קטי קטרין שטרית: הוא אמר "למשל".

קריאות: - - -

אברהם (אבי) ניסנקורן: - - - חקלאים.

קטי קטרין שטרית: אבל הוא אמר: "למשל", אבי.

קטי קטרין שטרית: הוא אמר: "למשל".

קטי קטרין שטרית: מה קרה?

קטי קטרין שטרית: החקלאים הפכו להיות מוקצה?

קטי קטרין שטרית: הוא אמר: "למשל, החקלאים".

קטי קטרין שטרית: לא ייאמן.

קטי קטרין שטרית: היחידים שעוד עובדים במדינה הזאת הם החקלאים.

משה גפני: די כבר.

משה גפני: ארז, אני יוצא טוב מהישיבה הזאת.

משה גפני: אני ננזף גם על-ידי אבי ניסנקורן וגם על-ידי מיקי זוהר.

משה גפני: זאת אומרת שאני יוצא לא רע.

משה גפני: אני שאלתי אותך שאלה.

משה גפני: אם אתם עושים הכול ולא צריך אותנו זה בסדר.

קריאות: - - -

משה גפני: דובי, מה זה הדבר הזה?

דובי אמיתי: - - -

קטי קטרין שטרית: אבל מה קרה לכם?

קטי קטרין שטרית: למה אתם קופצים ברגע שמזכירים את המילה "חקלאים"?

קריאה: אני חקלאי - - -

רם בן ברק: - - -

קטי קטרין שטרית: רמי, הברית ידועה, אבל הוא אמר "לדוגמה".

קטי קטרין שטרית: תמתינו רגע.

קטי קטרין שטרית: הפכתם להיות - - -

רם בן ברק: - - - חקלאים.

קטי קטרין שטרית: אבל הוא אמר "לדוגמה", ריבונו של עולם.

קטי קטרין שטרית: הוא נתן דוגמה.

קריאות: - - -

קטי קטרין שטרית: הוא נתן דוגמה.

קטי קטרין שטרית: מה קרה לכם, החקלאים?

קטי קטרין שטרית: מה אתה אוכל את החקלאים?

קטי קטרין שטרית: זה מה שהחקלאים עושים.

קריאות: - - -

רם בן ברק: יש פה הזדמנות חד-פעמית.

קטי קטרין שטרית: רמי, רק השלטים שלכם במועצות הדתיות.

קריאות: - - -

רם בן ברק: יש פה הזדמנות היסטורית - - -

משה גפני: לא, את לא תמשיכי ככה.

קטי קטרין שטרית: אבל אמרת "לדוגמה".

קטי קטרין שטרית: אני פשוט לא מאמינה.

משה גפני: אני מבקש להפסיק.

משה גפני: די.

משה גפני: ארז, תשובה.

משה גפני: תגיד שלא צריך צוות, לא צריך לעשות שום דבר.

משה גפני: זאת גם תשובה.

ארז קמיניץ: אני לא אמרתי.

משה גפני: אני שאלתי אותך האם דעתך לגבי הקמת צוות כזה שיישבו בו כולם – גם החקלאים וגם הערבים וגם הדרוזים, גם הסקטורים שנפגעים ואנשי ציבור.

משה גפני: האם אתה חושב שזה דבר נכון?

משה גפני: ההחלטה בסופו של דבר היא של הממשלה.

משה גפני: בבקשה.

ארז קמיניץ: צוות כזה הוא דבר נכון בהגדרה.

ארז קמיניץ: אדוני היושב-ראש, אני אומר – אנחנו מקיימים צוותים כאלה ולבקשתו של אדוני, אנחנו נעצים את הדיונים בצוותים האלה.

ארז קמיניץ: יש צוותים כאלה, הצוותים האלה קיימים - -

קריאה: עם הגדרת תפקיד חדשה מיוחדת?

קריאה: צריך להגדיר את המטרה.

ארז קמיניץ: אדוני, אתה הבטחת שאוכל לדבר באופן רציף.

משה גפני: בבקשה.

משה גפני: תראה, זה שאנחנו חברי כנסת זה נכון; זה שאין לנו השכלה מספיק טובה – לי, על כל פנים - -

ארז קמיניץ: אבל למה?

ארז קמיניץ: אני אמרתי - - -

משה גפני: ככה.

משה גפני: מה אתה מספר לי שיש לך צוותים.

משה גפני: אתה יכול להגיד לי מי זה הצוות?

ארז קמיניץ: כן.

משה גפני: תגיד את השמות.

ארז קמיניץ: אני יכול להגיד לך שבשנה וחצי האחרונה - -

משה גפני: מי הצוות?

ארז קמיניץ: - - עורכת הדין כרמית יוליס שנמצאת כאן מאחוריי - -

משה גפני: לא מכיר.

משה גפני: כן.

ארז קמיניץ: מאה אחוז.

ארז קמיניץ: היא בת בית בוועדת הפנים.

ארז קמיניץ: יחד עם כל משרדי הממשלה - -

משה גפני: משרדי הממשלה אנחנו יודעים.

משה גפני: אני שואל – צוות ציבורי.

ארז קמיניץ: אבל, אדוני, אפשר לענות?

ארז קמיניץ: אם אתה מבקש - - - אני לא חייב לענות.

קריאה: זה הצוות שחוקק את החוק.

ארז קמיניץ: אפשר לזלזל בכל עבודה שאנחנו עושים - -

משה גפני: אני לא מזלזל.

משה גפני: להפך - - -

קריאות: - - -

קריאה: ארז, מבקשים להבין.

ארז קמיניץ: אז אני עונה.

יעקב אשר: - - -

קריאות: - - -

תמר זנדברג: תחדד את השאלה.

תמר זנדברג: תענה לו, מה שונה בעקבות - - -

משה גפני: תמר.

ארז קמיניץ: חברת הכנסת זנדברג, הואיל ואני מבין שאני בחקירה נגדית אני אענה על השאלה.

משה גפני: אתה לא בחקירה נגדית.

תמר זנדברג: זה לא נורא.

אחמד טיבי: אבל מותר שהוא יהיה בוועדה בחקירה נגדית.

ארז קמיניץ: אדוני, לא באנו להיות בחקירה נגדית.

משה גפני: ארז, תמשיך.

תמר זנדברג: מחלקים פה טישו ביציאה.

תמר זנדברג: נזיל דמעה ביחד.

ארז קמיניץ: אמרתי, גם קיבלתי מחבר הכנסת גפני את המשאית של המדליות באחד הדיונים, ובדיון אחר הוא גם אמר שאני לא יכול לבוא לכולל שלו ללמוד.

ארז קמיניץ: אני עד היום זוכר את זה, ולכן אני לא מתרגש - - -

משה גפני: רגע, היו שינויים בעניין.

ארז קמיניץ: אה, יש שינוי?

ארז קמיניץ: אין בעיה.

קטי קטרין שטרית: התקבלת.

ארז קמיניץ: לא אכפת לי להיות גם בחקירה נגדית.

ארז קמיניץ: בסופו של דבר, אדוני, בשנה וחצי - - -

משה גפני: איך אתה זוכר.

ארז קמיניץ: הכול אני זוכר.

ארז קמיניץ: בשנה וחצי האחרונות אנחנו יושבים בצוות פנים ממשלתי כדי לראות היכן ניתן לשפר.

אורית פרקש הכהן: מי בצוות הזה?

אורית פרקש הכהן: שאלו שאלה פשוטה, אפשר לקבל תשובה ולא נאום?

משה גפני: הוא אמר.

ארז קמיניץ: אמרתי, צוות פנים ממשלתי.

ארז קמיניץ: משרד המשפטים מוביל עם משרד השיכון - -

קריאות: - - -

ארז קמיניץ: - - עם אגף התקציבים, עם מינהל התכנון, עם רשות מקרקעי ישראל.

משה גפני: והממשלה.

ארז קמיניץ: הממשלה מנסה לבדוק היכן ניתן עוד לשפר, ליעל.

אורית פרקש הכהן: עם מי?

משה גפני: נציגי המשרדים, הוא אמר.

ארז קמיניץ: אבל אני רק רוצה לסיים את המשפט, ברשותכם.

משה גפני: בבקשה.

ארז קמיניץ: שלחנו לוועדה את ההצעה הראשונית, שהצוות הזה מצא לנכון להמליץ, כדי לנסות לפתור חסמים משמעותיים שיש במגזר הערבי, למשל, המנטליות, ויש כזו, של שמירה על קרקע פרטית לדורות הבאים.

ארז קמיניץ: אין כל כך יזמות במגזר – אדם שיש לו קרקע שומר על הקרקע שלו לטובת הדור הבא והדור שאחרי, ולא כל כך מייצר יזמות של בנייה לגובה; ולמשל, השכרה של דירות.

ארז קמיניץ: יש כל מיני חסמים, אדוני, שלחנו לוועדה, חברי הכנסת קיבלו את ההצעות שלנו בעניין הזה.

ארז קמיניץ: קראנו לציבור – רק רגע, עוד שני משפטים.

משה גפני: עם כל הכבוד, היית צריך לפנות אליי כדי לחלק את זה לחברי הוועדה.

ארז קמיניץ: שלחנו לוועדה.

משה גפני: בסדר.

אוסאמה סעדי: לא קיבלנו כלום.

ארז קמיניץ: פנינו לשורה ארוכה של גורמי מקצוע, אנחנו מקיימים תהליך ב"מעוז" יחד עם גורמי מקצוע בחברה הערבית.

ארז קמיניץ: אנחנו חוזרים ופונים, ופנינו לראשי רשויות, ואנחנו מקיימים איתם שיח כדי לבדוק האם הפתרונות שאנחנו מציעים הם ישימים, הם נכונים, האם אפשר באמצעות הפתרונות שחשבנו עליהם לפתור את בעיית הדיור במגזר הערבי והדרוזי, שאנחנו יודעים שקיימת ואנחנו לא מתעלמים.

ארז קמיניץ: אבל התמונה שמצטיירת לכם פה היא רק תמונה של אכיפה.

ארז קמיניץ: אנחנו עובדים ארבע שנים - - -

ע'דיר כמאל מריח: - - -

ארז קמיניץ: סליחה רגע, אתם חייבים להכיר עוד צבעים בתמונה הזאת.

ארז קמיניץ: בארבע שנים האחרונות אנחנו עובדים ביישום החלטות הממשלה בעניין.

ארז קמיניץ: אנחנו מבינים שיש הרבה חסמים; אנחנו מבינים שהפרשה לצורכי ציבור זה משהו שקשה למגזר; אנחנו מבינים שבנייה לגובה זה לא משהו שהמגזר מכיר; אנחנו מבינים שקשה לקדם פרויקטים של שכירות.

ע'דיר כמאל מריח: - - -

משה גפני: לא, לא.

קריאות: - - -

ארז קמיניץ: "דירה להשכיר" ניסתה להיכנס לג'לג'וליה ולא הצליחה.

שועאע מנצור מסארוה: למה אתה אומר שלא הצליחה?

משה גפני: ארז, שנייה.

קריאות: - - -

ארז קמיניץ: הצליחה.

שועאע מנצור מסארוה: אז הצליחה, אבל - - -

משה גפני: ארז, תקשיב לי, אני באופן זמני פה היושב-ראש, אבל בינתיים אני היושב-ראש.

משה גפני: אני שואל אותך בפעם הרביעית, אני יודע מה אני רוצה, אני יודע, אני לא מכיר את הסוגיה, אבל אני יודע מה אני רוצה.

משה גפני: אני רוצה לדעת האם אתה דבק בעמדתך או שאתה תסכים לעניין הזה שיוקם צוות שלא יורכב רק מנציגי המשרדים, כמובן שגם עם נציגי המשרדים.

ארז קמיניץ: כן.

משה גפני: אבל שיהיו אנשי ציבור, כפי שאמרתי קודם, שייצגו את כולם, את הציבור הערבי, הדרוזי, החקלאים.

איתן גינזבורג: - - -

משה גפני: כולם יהיו מיוצגים שם, יעלו את הטענות שיש להם, אתם תשבו, נציגי המשרדים.

ארז קמיניץ: בשמחה, אדוני.

אורית פרקש הכהן: זאת החלטה של השר.

ארז קמיניץ: התשובה היא בשמחה, אדוני.

אורית פרקש הכהן: זאת החלטה של השר.

משה גפני: אני יודע, בסדר, אבל אני יושב וקובע את הדיון.

קריאות: - - -

ארז קמיניץ: הנה, אדוני, בתשובה - - -

קטי קטרין שטרית: הוא רוצה להשיב.

אנטאנס שחאדה: אדוני היושב-ראש, ביחד עם הקפאה.

קריאות: - - -

רויטל סויד: ועד אז שתהיה הקפאה.

ארז קמיניץ: אני רוצה להשיב.

קטי קטרין שטרית: הוא רוצה להשיב, תיתנו לו.

קריאות: - - -

משה גפני: די, למה עוזרים לי?

אנטאנס שחאדה: אדוני היושב-ראש, הרב גפני, אני רוצה לשדרג את ההצעה שלך, אם אפשר.

אנטאנס שחאדה: זה ביחד עם הקפאה, כי אחרת לא עשינו כלום.

משה גפני: בסדר, רגע, אבל אני רוצה לדעת.

משה גפני: תקשיב לי, אני מכיר אותך, אתה יודע, לא סתם הייתה בעיה עם הכויילל.

משה גפני: אני אומר לך שמה שאתה כל הזמן חוזר ואומר נורא מרגיז אותי.

משה גפני: למה?

משה גפני: בגלל שאתה יודע מה אני אומר.

משה גפני: אני אומר שיש פה רוגז גדול גם מהערבים, גם מהדרוזים, גם מהחקלאים, גם מהמושבניקים.

משה גפני: יש רוגז.

משה גפני: אני מקבל פניות בלי להיות קשור לעניין הזה בוועדה.

משה גפני: אבל אני שואל אותך האם אתה תסכים לעניין הזה, אז אתה אומר לי: יש לנו צוות של נציגי המשרדים.

משה גפני: תודה רבה.

משה גפני: אני שואל.

משה גפני: תענה לי לשאלה הזאת.

מכלוף מיקי זוהר: הוא הסכים שיהיה.

ארז קמיניץ: אדוני, אני רוצה לענות.

משה גפני: השר הסכים לזה.

אורית פרקש הכהן: השר גם מחליט.

ארז קמיניץ: אדוני, אני רוצה לענות, אבל אני חושש שאם אני אענה אני לא אוכל לדבר יותר על הדברים האחרים.

ארז קמיניץ: אז אם אתה מבטיח לי שגם אחרי התשובה תיתן לי להמשיך ולדבר אני - - -

רויטל סויד: מה?

רויטל סויד: מה זה הסגנון הזה?

אוסאמה סעדי: אתה מדבר - - - דקות יותר מאיתנו.

קריאות: - - -

משה גפני: תעשה את זה בקצרה, ארז קמיניץ.

ארז קמיניץ: אני אעשה את זה בקצרה.

ארז קמיניץ: ראשית, אתחיל בתשובה, כמו שהסכמנו כל הזמן, אנחנו מסכימים גם עכשיו לפנייה של אדוני לקיים צוות שיהיו חברים בו גם נציגי המגזר וגם - - -

משה גפני: מה זה המגזר?

תומר רוזנר: המגזרים השונים.

רויטל סויד: המגזרים.

ארז קמיניץ: נציגי המגזר הערבי ונציגי המגזר הדרוזי ונציגי החקלאים.

ארז קמיניץ: אני לא יודע אם הצוות הזה יהיה ביחד.

משה גפני: הוא יהיה ביחד.

משה גפני: למה לא ביחד?

ארז קמיניץ: כי אני לא יודע אם הוא יהיה ביחד.

רויטל סויד: יש הפרדה.

אנטאנס שחאדה: אנחנו לא נתנגד שיהיו גם נציגים מהמגזר היהודי, דרך אגב.

אנטאנס שחאדה: אין לנו בעיה שיהיו גם נציגים מהמגזר היהודי.

ארז קמיניץ: רק רגע, אדוני.

קריאות: - - -

אנטאנס שחאדה: הם יחליטו, אשכנזים, מזרחיים וזה.

ארז קמיניץ: הצוות הזה, אדוני, לא יעסוק רק בשאלות של אכיפה.

ארז קמיניץ: השר ביקש שנגבש מדיניות אכיפה בתוך חודש, אנחנו נעשה את זה ונעלה את הדברים ליועץ כדי שיאשר אותם, ונשתדל לעמוד בלו"ז בעניין הזה.

ארז קמיניץ: הצוות הזה צריך לטפל בחסמים של דיור במגזר הערבי הדרוזי ובבעיות במגזר החקלאי.

ארז קמיניץ: זה מה שהצוות צריך לעשות.

ג'אבר עסאקלה: אנחנו רוצים לגמור עם החסמים.

ג'אבר עסאקלה: אבל עד שנגמור עם החסמים תהיה הקפאה תוך כדי הדיונים.

אמיר אוחנה: לא, לא.

ג'אבר עסאקלה: לא יכול להיות שאתה גורר אותנו בדיונים של שנתיים ואתה הורס בתקופה הזאת.

ארז קמיניץ: אדוני, הבטחת לי אחרי שהשבתי אני אוכל לדבר, אז אני מבקש.

משה גפני: ארז, בבקשה, תגיד, אבל אם אפשר בקצרה, יש פה רבים שרוצים לדבר.

ארז קמיניץ: ממש בקצרה.

ארז קמיניץ: אבל, אדוני, זה דיון רציני.

ארז קמיניץ: אני מבין שכולם רוצים לדבר, אבל חייבים לפרוס את התמונה כולה, ואני מרגיש שאני לא מצליח לעשות את זה, אז אני מבקש לתת לי שתי דקות לפרוס את התמונה כולה, כי היא חשובה.

ארז קמיניץ: ראשית, אדוני, נכנסנו, נקרא לזה, לנושא הזה של אכיפת תיקון ובנייה לפני כחמש שנים כשמולנו ניצבה מציאות, אדוני, של פשיטת רגל אכיפתית.

ארז קמיניץ: זאת האמת.

ארז קמיניץ: יודעים אותה כל מי שיושבים פה מסביב לשולחן, ויודעים אותה גם אזרחי ישראל.

ארז קמיניץ: בית המשפט העליון כינה את התופעה "מכת מדינה".

ארז קמיניץ: אז קודם כול צריך להבין איפה היינו.

ארז קמיניץ: היינו בסיטואציה של מכת מדינה, איש הישר בעיניו יעשה, כל אחד בונה איפה שבא לו, בין אם זה שימושים למגורים, שזה קשה יותר, ובין אם זה שימושים למסחר ולתעשייה ולהפקת רווח מהקרקע, מקרקע חקלאית.

ארז קמיניץ: אגב, במגזר הערבי עבירות רבות נמצאות בקרקע חקלאית.

ארז קמיניץ: אם נטפל בקרקע חקלאית ונקל את הקריטריונים שם - -

ג'אבר עסאקלה: אולי נגדיר אותם כחקלאים בעניין הזה?

ארז קמיניץ: - - זה יהיה גם ביחס לחקלאים יהודים וגם ביחס לחקלאים ערבים.

מכלוף מיקי זוהר: נכון מאוד.

מכלוף מיקי זוהר: נכון מאוד.

מכלוף מיקי זוהר: אני שמח שחידדת את זה.

מכלוף מיקי זוהר: תודה.

קטי קטרין שטרית: נכון.

ארז קמיניץ: אני רק אומר שאם חושבים שרוצים להקל בעבירות בקרקע חקלאים, שהיא מוטת שימור - -

מכלוף מיקי זוהר: טוב מאוד.

מכלוף מיקי זוהר: נכון, לכולם, בדיוק.

ארז קמיניץ: - - והיא נועדה לדורות הבאים, אם זה מה שרוצים לעשות אפשר להגיד: בוא נוותר על 80% ו-90% מהעבירות במגזר הערבי וגם במגזר החקלאי.

ארז קמיניץ: אני לא חושב שצריך ללכת לשם.

מכלוף מיקי זוהר: אנחנו דיברנו על המגזר החקלאי.

ע'דיר כמאל מריח: רק על זה אתה מדבר.

קריאות: - - -

משה גפני: מיקי.

מכלוף מיקי זוהר: שיחדד את זה.

משה גפני: בסדר.

ארז קמיניץ: אדוני, זה לא יכול להיות.

ארז קמיניץ: לא, באמת, ממש לא.

ארז קמיניץ: אדוני, יש שני נושאים עיקריים שהוועדה חייבת להגיד.

ארז קמיניץ: בסופו של דבר על רקע מציאות כזאת של פשיטת רגל אכיפתית בעצם אנחנו שואלים את עצמנו מה ניתן לעשות, כי זאת לא רק שאלה של שלטון חוק, ובהחלט אנחנו כיועץ משפטי לממשלה מגיעים מכיוונו של שלטון החוק.

ארז קמיניץ: וזה לא רק שאלו עבירות שכולם רואים אותן ואומרים: הנה, הבית בראש הגבעה ניצב, מצפצף על שלטון החוק, כאילו אומר שהוא לא קיים.

ארז קמיניץ: זאת לא רק הבעיה הזאת.

ארז קמיניץ: הבעיה היותר קשה, אדוני, שעבירות תכנון ובנייה ועבירות חמורות שנגדן אנחנו פועלים מסכלות כל מאמץ תכנוני אפשרי, כי, אדוני, השר התייחס לזה.

ארז קמיניץ: בסופו של דבר אם מישהו מחליט לבנות על הקרקע הפרטית שלו כאשר בתכנון יושבים המתכננים ומתכננים בדיוק את צומת הכבישים במקום שהוא בונה את הבית שלו, אין צומת כבישים ואין כניסה לשכונה החדשה ואין שכונה של חיילים משוחררים.

משה גפני: זה ברור, על זה אין ויכוח.

ארז קמיניץ: ולכן, אדוני, אי-אפשר לעשות ולהתקדם מילימטר בלי אכיפה יעילה, וזה מה שהחלטנו לעשות.

ארז קמיניץ: עכשיו, אדוני, למה הגענו לשם?

מכלוף מיקי זוהר: מבורך.

מכלוף מיקי זוהר: מברכים את זה, אין בעיה עם זה.

מכלוף מיקי זוהר: נו, עם זה אין בעיה.

ארז קמיניץ: למה הגענו לפשיטת רגל אכיפתית?

ארז קמיניץ: כי השתמשנו בכלים לא נכונים.

ג'אבר עסאקלה: לא היה תכנון הרבה שנים.

ארז קמיניץ: השתמשנו בדין הפלילי, והשתמשנו בצווים שיפוטיים, ומטבע הדברים הדברים האלה מתארכים, בטח בהליך פלילי שנמשך.

ארז קמיניץ: ולכן החלטנו לצאת קצת מהקופסה ולטפל בנושא הזה באמצעות הליכים מינהליים, שהעבירות המינהליות הן חלק מזה.

ארז קמיניץ: ואדוני, הדבר הזה מתחיל לעבוד.

ארז קמיניץ: אנחנו מתחילים להסיט את הספינה לכיוון - - -

משה גפני: אנחנו מרגישים את זה.

משה גפני: בסדר, בסדר.

ארז קמיניץ: אתם מזלזלים.

משה גפני: אני זלזלתי?

ג'אבר עסאקלה: אני מזלזל.

ארז קמיניץ: אפשר עוד משפט אחד?

משה גפני: משפט אחד וזהו.

משה גפני: כבר הבנתי את הפרינציפ.

משה גפני: הבנתי.

ארז קמיניץ: יש מהפכה בתכנון, ומי שמטאטא את המהפכה הזאת מתחת לשטיח עושה עוול לתמונה, כי בסופו של דבר עשרות אלפי יחידות דיור מאושרות במגזר הדרוזי ובמגזר הערבי בשלוש השנים האחרונות.

ארז קמיניץ: מיכל מריל ממינהל התכנון יושבת מאחור והיא יכולה לספר על הדברים האלה.

ארז קמיניץ: יש מהפכה תכנונית.

ארז קמיניץ: אם לא נשמר את הכלי הזה של אכיפה יעילה לא נצליח לממש את המהפכה הזאת, אדוני.

ארז קמיניץ: אני פונה אליכם, אני אומר לכם, תסתכלו על כל התמונה, אנחנו חיים היום במציאות אחרת משחיינו לפני חמש שנים.

ארז קמיניץ: אותי כאיש מקצוע לא מעניינת הפוליטיקה, אני רק אומר לכם שבסוף אם הפוליטיקה תגיע למצב שבו היא תחסל את הכלי האכיפתי הזה אנחנו לא נתקדם גם בתכנון.

משה גפני: תודה.

ארז קמיניץ: אדוני, אם אתם רוצים לראות על מה אנחנו אוכפים באמת, איזה עבירות מעניינות אותנו, אז אבי כהן נמצא פה.

ארז קמיניץ: ומיכל מריל שהיא ממינהל התכנון – שעוסקת ימים כלילות או בעצם לילות כימים בניסיונות אדירים לקדם תכנון – תוכל להסביר איזו מהפכה קורית פה.

משה גפני: בסדר, תודה רבה.

משה גפני: אני חוזר על הצעתי, ואני אבקש לדעת מי האנשים שיהיו בצוות הזה, ובתוך חודש תביא לנו מסקנות.

ארז קמיניץ: לא, בתוך חודש לא נביא מסקנות, אדוני, כי - - -

משה גפני: אבל זה מה שהשר אמר.

ארז קמיניץ: אבל אתה מדבר על מדיניות אכיפה, ושוב, כאילו לא אמרתי שום דבר.

ארז קמיניץ: הבעיה היא לא באכיפה, הבעיה היא בפתרונות.

משה גפני: בסדר, בסדר, ארז, הבנתי.

ארז קמיניץ: בתוך חודש יהיו פתרונות למדיניות אכיפה.

משה גפני: לצערי הרב, אנחנו במצב לא טוב, אנחנו המערכת הפוליטית הציבורית, אבל אני אומר לך, אנחנו נלך על זה בכוח.

משה גפני: אתם לא יכולים לבוא ולשבת על זרי דפנה, ואני לא אומר שאתם עושים טוב או לא טוב, אתם לא יכולים – כשאנחנו מבקשים, גם השר אמר את זה בדבריו, להקים צוות ולבוא לפה עם מסקנות.

ארז קמיניץ: לא, השר ביקש שנחדש מדיניות אכיפה.

משה גפני: אבי, ביקשת לדבר, בבקשה.

אברהם (אבי) ניסנקורן: תראה, אני חושב שיש פה בעיה מורכבת.

אברהם (אבי) ניסנקורן: אני מודע לתיאור של קמיניץ של הבעיה.

אברהם (אבי) ניסנקורן: הבעיה היא מצד אחד אכיפה, מצד שני הסדרה.

אברהם (אבי) ניסנקורן: במטוטלת הזאת שבין אכיפה להסדרה התחושה שאנחנו מקבלים מהשטח – דרך אגב, ראש הממשלה בעצמו התבטא לפני הבחירות הקודמות, ויש קלטת, יש וידאו שלו שהוא אומר: מה הבעיה?

אברהם (אבי) ניסנקורן: קודם כול נזיז, לא ניישם, לא נאכוף.

אברהם (אבי) ניסנקורן: קודם כול אני מפנה את כל חברי הליכוד להסתכל על הסרטון של ראש הממשלה.

מכלוף מיקי זוהר: יודעים מה הוא אמר, הוא התייחס לחקלאים.

מכלוף מיקי זוהר: הלאה, תתקדם לנושא הבא.

אברהם (אבי) ניסנקורן: לא יודע למה הוא התייחס.

אברהם (אבי) ניסנקורן: אני לוקח אותו כאדם שלא מדבר בצורה גזענית.

מכלוף מיקי זוהר: ואני לא לוקח אותו ברצינות.

קטי קטרין שטרית: מיקי, לכחול לבן מותר לדבר פוליטית.

אברהם (אבי) ניסנקורן: אני אומר עובדה, זה סרטון של ראש הממשלה.

מכלוף מיקי זוהר: בסדר, נו, את הפופוליזם לאחר כך נשאיר.

אברהם (אבי) ניסנקורן: זה לא פופוליזם.

אברהם (אבי) ניסנקורן: פופוליזם תקרא לראש הממשלה, זה סרטון שלו.

מכלוף מיקי זוהר: עכשיו זה לא הזמן, זה דיון רציני מדיי.

אברהם (אבי) ניסנקורן: זה סרטון שלו.

אברהם (אבי) ניסנקורן: אתה רוצה לקרוא פופוליסט, תקרא לראש הממשלה.

מכלוף מיקי זוהר: זה דיון רציני מדיי.

משה גפני: עזבו, נו.

אברהם (אבי) ניסנקורן: אני לא הפרעתי למיקי כשהוא דיבר, אז אם הוא מפריע לי מותר לי להשיב לו.

אברהם (אבי) ניסנקורן: אני לא הפרעתי לו במילה אחת.

אברהם (אבי) ניסנקורן: לאף אחד לא הפרעתי.

אברהם (אבי) ניסנקורן: אם מישהו מפריע לי מותר לי להשיב.

מכלוף מיקי זוהר: תשיב ואני גם אשיב לך.

מכלוף מיקי זוהר: אנחנו לא בית הלורדים פה.

משה גפני: מיקי, למה אתה עושה את זה?

משה גפני: בבקשה.

אברהם (אבי) ניסנקורן: גם כששר המשפטים התייחס אליי לא הגבתי, מותר לי עכשיו להגיב.

אברהם (אבי) ניסנקורן: יש פה בעיה של הסדרה מול אכיפה.

אברהם (אבי) ניסנקורן: הבעיה היא שהתחושה הקשה היא שהמטוטלת הולכת לכיוון של אכיפה, למרות התיאור, ולא לכיוון של הסדרה.

אברהם (אבי) ניסנקורן: ובמקביל יש אכיפה מאוד אגרסיבית כשעדיין אין פתרונות הסדרה, וזאת הבעיה.

אברהם (אבי) ניסנקורן: כי אם היו כבר פתרונות הסדרה שמצויים, שהם כבר ישימים, שכבר אפשר להפעיל אותם, אז אנחנו לא בבעיית אכיפה, כי זאת הבעיה.

אברהם (אבי) ניסנקורן: במטוטלת הזאת צריך לעשות איזשהו איזון.

אברהם (אבי) ניסנקורן: האיזון הזה הוא גם לחקלאים וגם לדרוזים וגם לערבים.

אברהם (אבי) ניסנקורן: אני חושב שברגע שמדינת ישראל מתחילה להפריד אוכלוסיות מטעמי דת או מטעמי גזע היא הופכת להיות מדינה גזענית.

אברהם (אבי) ניסנקורן: אני מחכה.

אברהם (אבי) ניסנקורן: הוא לא חייב להקשיב, אבל אני מקווה שיו"ר הוועדה מקשיב.

משה גפני: כן.

אברהם (אבי) ניסנקורן: ואני חושב שבסיטואציה כזאת הדיון הזה קודם כול, לצערי, הפך להיות דיון גזעני.

אברהם (אבי) ניסנקורן: אנחנו פה בדיון שהסאבטקסט שלו הוא גזעני.

מכלוף מיקי זוהר: אתם הופכים אותו לגזעני.

משה גפני: לא להפריע.

אברהם (אבי) ניסנקורן: ואני מוחה על זה.

אברהם (אבי) ניסנקורן: באנו באמת, יש לנו פה נציגי חקלאים גם בכחול לבן, אבל גם כמובן שאנחנו שומעים אותם ומקשיבים להם, וחייבים לפתור את הבעיה של החקלאים.

אברהם (אבי) ניסנקורן: ויש בעיה של דרוזים ויש בעיה של ערבים.

אברהם (אבי) ניסנקורן: אנחנו חייבים לעשות אכיפה בצד הסדרה.

אברהם (אבי) ניסנקורן: אני מקבל שהמטוטלת הזאת צריכה וחייבת לעבוד במקביל.

אברהם (אבי) ניסנקורן: אתה לא יכול לרוץ עם אכיפה כשאין לך הסדרה, אתה לא יכול לעשות הסדרה בלי אכיפה.

אברהם (אבי) ניסנקורן: שני הדברים צריכים לעבוד במקביל, ובזה צריכים לייצר את האיזון הנכון.

אברהם (אבי) ניסנקורן: כרגע התחושה היא שהאיזון הופר בלי לייצר את האיזון הנכון, ועל זה קמה כל הזעקה.

אברהם (אבי) ניסנקורן: יש אנשים שגרים בבתים שנים - - -

משה גפני: מה אתה מציע?

אברהם (אבי) ניסנקורן: אני מציע שנלך למתווה שאנחנו מייצרים את האיזון הזה, ואם האיזון הזה מחייב הקפאה אז הוא מחייב הקפאה.

אברהם (אבי) ניסנקורן: אי-אפשר לעשות את זה בלי ההקפאה, אבל חייבים לייצר את האיזון הזה.

אברהם (אבי) ניסנקורן: כרגע אין איזון.

אברהם (אבי) ניסנקורן: להגיד שהכול בסדר, יש תהליכי תכנון, כשאנחנו יודעים שיש פער אדיר בין הביקוש לבין ההיצע.

ע'דיר כמאל מריח: אלפי בתים.

אברהם (אבי) ניסנקורן: ואז דרך אגב, יוצרים תופעות שאנשים לא גרים בכפרים שלהם, הם הולכים לגור במקומות אחרים, וזה מייצר מתח גם במקומות האחרים.

אברהם (אבי) ניסנקורן: אנחנו צריכים לייצר מצב איך אנחנו פותרים את זה.

אברהם (אבי) ניסנקורן: ודרך אגב, אני חייב להגיד שכל סיעות הבית מזהות שיש פה בעיה.

אברהם (אבי) ניסנקורן: יושב פה נציג ישראל ביתנו ומזהה שיש בעיה; יושב פה מיקי ומתאר בעיה מסוימת, אבל מזהה שיש פה בעיה כנציג הליכוד; נציגי כחול לבן – שטף של בעיות; הרשימה המשותפת מזהים בעיה; מפלגת העבודה, סליחה, המחנה הדמוקרטי והעבודה-גשר מזהים שיש פה בעיה; ואני מניח שגם המפלגות החרדיות.

אברהם (אבי) ניסנקורן: אין פה מפלגה אחת שלא מזהה שיש פה בעיה.

אברהם (אבי) ניסנקורן: אז, עם כל הכבוד להחלטה שהתקבלה, שבאה באמת - - -

משה גפני: מה זאת אומרת המפלגות החרדיות?

משה גפני: לא הבנתי.

משה גפני: אני לא יכול לדבר בשם ש"ס, אבל אני טבוע בתוך זה.

משה גפני: אתה מזהה?

אברהם (אבי) ניסנקורן: אז כשכל סיעות הבית באות ואומרות שיש בעיה - - -

משה גפני: ש"ס גם בטח – מה השאלה?

אברהם (אבי) ניסנקורן: אז כשכל סיעות הבית כבר באות ואומרות שיש בעיה, שאנחנו מצד אחד שומעים את פעמי האכיפה האגרסיבית, ומצד שני לא שומעים את פעמי ההסדרה האגרסיבית באופן שזה ייתן מזור לאנשים, אנחנו בבעיה.

אברהם (אבי) ניסנקורן: הפתרון לבעיה הזאת זה לעשות איזשהו סטופ ולראות איך פותרים את זה בצורה נכונה.

אברהם (אבי) ניסנקורן: אף אחד לא אמר – ואני נגד ביטול החוק – שאנחנו רוצים לייצר מצב שאנחנו מקדשים חוסר אכיפה, אבל אנחנו צריכים לייצר מצב שיש איזונים.

אברהם (אבי) ניסנקורן: כשאתה אומר:

אברהם (אבי) ניסנקורן: אני אעשה מדיניות אכיפה ואין בצד זה מדיניות הסדרה זה חסר משמעות.

אברהם (אבי) ניסנקורן: אתה חייב לייצר מצב - - - ביחד.

ארז קמיניץ: זה שאתה לא שומע על ההסדרה לא אומר שאין הסדרה.

ארז קמיניץ: יש הסדרה.

משה גפני: שי חג'ג', בקצרה, בבקשה.

שי חג'ג': קודם כול תודה.

שי חג'ג': אני מדבר גם בשם מרכז המועצות, אבל גם בשם תנועת המושבים, התנועה הקיבוצית והאיחוד החקלאי.

שי חג'ג': בעצם כל הארגונים החקלאיים.

שי חג'ג': תראו, אנחנו נגד עבירות בנייה, שיהיה ברור.

שי חג'ג': אנחנו לא רוצים שיהיו עבירות בנייה במדינת ישראל, לא חשוב באיזה מגזר.

שי חג'ג': יש לנו בעיה עם מידת האכיפה ועם האפשרות להסדרה.

שי חג'ג': שני הדברים האלה גורמים לנו צרות צרורות.

שי חג'ג': ואני חייב להסביר לכם את המשמעות בעניין החקלאי.

שי חג'ג': יש הבדל עצום בין חלקות ב' ו-ג', שאלו שטחים פתוחים, ששם ודאי וודאי שאנחנו בעד לאכוף את החוק ולפרק את כל מה שנבנה שם, משהו שהוא לא חוקי.

שי חג'ג': אנחנו מבקשים שבחלקות המגורים, בחלקות א' שיעשו הפרדה, שהוועדות המקומיות יאכפו את זה, הן יודעות לאכוף את זה.

שי חג'ג': אנחנו לא צריכים את העזרה של היחידה הזו כדי לאכוף את זה.

שי חג'ג': בשיטה הזו אנחנו מאפשרים אופק.

שי חג'ג': בשיטה הזו אני מוכן גם ללכת על אופציה שבו מקפיאים לחמש שנים את הסיפור של חלקות א' וחלקות המגורים, ומי שלא הסדיר שיחידת האכיפה תיכנס עוד חמש שנים, לא קרה שום דבר.

שי חג'ג': שימו לב שהעבירות במגזר החקלאי הן שונות ממגזרים אחרים, כי אצלנו אלו לא עבירות של בנייה לא חוקית אלא שימושים אחרים.

שי חג'ג': כי מי שהיה לו לול והעבירו את הביצים מהמרכז לצפון בהחלטת ממשלה לא הייתה לו ברירה, הוא עשה עם הלול משהו אחר.

שי חג'ג': אנחנו גם לא מעודדים את זה, אבל רוצים לאפשר לאנשים לשנות עיסוק, לשנות ייעוד, לאפשר להם להסדיר את המבנים האלה.

שי חג'ג': ולכן אנחנו מבקשים שאם קם צוות כזה אנחנו מתחייבים להיות חלק ממנו, ולהגיע לבקשות פשוטות.

משה גפני: תודה רבה.

משה גפני: חמד עמאר, נציג ישראל ביתנו.

חמד עמאר: נכון.

חמד עמאר: אדוני היושב-ראש, אמרתי את זה מהתחלה, כי לא היינו צריכים להגיע לכאן בכלל.

חמד עמאר: אם השר לא יביא תיקון לתקנות או הקפאה לתקנות אנחנו יכולים לקיים דיונים כאן עוד חודש ימים, יום יום עשר שעות.

חמד עמאר: ואמרתי מההתחלה, היינו צריכים להקפיא את החוק או לבטל אותו כבר בתוך ההסתייגות שהביא טיבי.

חמד עמאר: שם היינו צריכים להקפיא.

משה גפני: רגע, חמד, היות שהכול רגיש, אתה מדבר בשם ישראל ביתנו?

משה גפני: בבקשה.

חמד עמאר: כן.

חמד עמאר: אני ישראל ביתנו ומדבר בשם ישראל ביתנו.

חמד עמאר: אני חושב שזה אחד החוקים הגרועים ביותר שחוקק במדינת ישראל.

חמד עמאר: אני איתך שצריך להסדיר, אבל לא יכול להיות מצב כיום שמישהו גר בבית שלו 20 שנה, אתה תבוא ותיתן לו קנס של מאות אלפי שקלים.

חמד עמאר: הוא 20 שנה גר בבית שלו.

ארז קמיניץ: איפה ראית קנס כזה?

ארז קמיניץ: של מישהו שגר בבית שלו 20 שנה?

חמד עמאר: ראיתי קנס כזה של 200,000 שקל, של 300,000 שקל.

חמד עמאר: ראיתי קנסות אדירים.

קריאה: לא היה.

קריאה: לא היה.

אמיר אוחנה: יש פה את האחראי על האכיפה.

חמד עמאר: אני אביא לך את הקנס.

ארז קמיניץ: בואו, יש כל כך הרבה תיקים.

חמד עמאר: אנחנו יכולים להגיע כאן לפתרון.

חמד עמאר: אדוני, להקים צוות בלי להקפיא את החוק זה כאילו שאתה עושה ועדה בשביל להגיד שעשינו עוד ועדה.

חמד עמאר: אם אנחנו מקימים צוות חייבים אוטומטית להקפיא את החוק מולו.

חמד עמאר: אנחנו לא יכולים להקים צוות - - -

משה גפני: חמד, רגע, תירגע.

ארז קמיניץ: אדוני, אני לא מכיר קנס כזה.

משה גפני: רק שנייה, אתה חבר כנסת ותיק, אתה מכיר את הנהלים ואת הכול, אין לנו סמכות.

חמד עמאר: אמרתי את זה מהתחלה, שהסמכות היא בידיים של השר.

חמד עמאר: הוא יכול להביא את ההקפאה, הוא יכול להביא את התיקון לתקנות, הוא יכול לעשות הכול.

חמד עמאר: אנחנו כאן דנים.

משה גפני: נכון, בדיוק, אין לנו סמכות לזה.

משה גפני: אנחנו יכולים להתקדם.

משה גפני: הוא יכול להקפיא, אבל לשבת עם השר.

חמד עמאר: אמרתי בתחילת דבריי, שלא ישתמע כאן שאנחנו יכולים לבטל את זה כחברי כנסת.

חמד עמאר: אבל אני אומר לשר ואני מבקש מהשר, אנחנו במצב מאוד קשה, אנשים חוזרים הביתה בלי חשק, כי אתה לא יכול להתחיל לתת להם את הקנסות בלי לגמור את העניין של ההסדרה.

חמד עמאר: יכול להיות מה שאתה אומר, ואני איתך, יש התקדמות בתכנון, אז בוא נרוץ, יש פתרונות, יש את הקו הכחול.

חמד עמאר: מעבר לקו הכחול אם מישהו בונה חדש אני איתך.

חמד עמאר: אבל אם אתה בא מתוך הקו הכחול - - -

ארז קמיניץ: מאה אחוז, אלה בדיוק הקנסות, בדיוק מה שאבי מוציא.

ארז קמיניץ: אבל זה בדיוק העניין, אדוני.

משה גפני: ארז, אתה לא מתערב באמצע.

חמד עמאר: תן לי לסיים, אני לא הפרעתי לאף אחד.

ארז קמיניץ: אין בעיה, אתה צודק.

חמד עמאר: אם אתה בא מתוך הקו הכחול, והיום אתה מתחיל לעשות את הקנסות בתוך הקו הכחול, אז איך אנחנו יכולים להסדיר?

חמד עמאר: איך אנחנו יכולים לגמור את הנושא של התכנון?

ארז קמיניץ: אבל זה בדיוק העניין.

חמד עמאר: בוא נתכנן, בוא נסיים את התכנון.

חמד עמאר: אם יש לך את הבתים ולכל הבתים שנמצאים היום בשטח נחוקק את החוק, להם נקפיא את הנושא, להם נסדיר.

חמד עמאר: אבל בעניין הבתים החדשים אני איתך, אסור לבנות מחוץ לקו הכחול, אסור לבנות בצומת כבישים.

חמד עמאר: גם ראשי הרשויות הדרוזים איתך.

חמד עמאר: כולנו ישבנו ביחד, אנחנו בלי תכנון.

ארז קמיניץ: ישבנו ביחד הרבה ישיבות.

חמד עמאר: אבל תן לי את התכנון, אחרי זה תלך על האכיפה.

חמד עמאר: אתה לא יכול לא לתת לי תכנון, להתחיל באכיפה בלי לגמור את התכנון.

משה גפני: חמד, לא לנהל עם קמיניץ עכשיו דיאלוג.

משה גפני: נחליט מה אנחנו יכולים לעשות.

חמד עמאר: אנחנו רוצים דבר אחד, אדוני היושב-ראש, יש לנו חודשיים עד הבחירות, לאנשים יש הרבה תקווה שזה הגיע לוועדה הזאת, הם רוצים לראות פתרון.

חמד עמאר: ואני אומר לך שהפתרון הכי טוב הוא שכל מה שהוא בנייה חדשה שתתבצע מחוץ לקו הכחול ובקרקע חקלאית שלא מיועדת לבנייה שם תעשה את האכיפה, אין לנו בעיה.

חמד עמאר: אבל כל מי שנמצא בתוך הקו הכחול – והיום לרוב היישובים הדרושים יש את הקו הכחול החדש – בתוך הקו הכחול שיכולים לבנות שם, בוא נאפשר את הבנייה בשיתוף פעולה עם הוועדה המקומית.

ארז קמיניץ: אם זה הכביש זה בסדר להרוס?

ארז קמיניץ: אם זה על בית ספר זה - - -

חמד עמאר: אם זה על כביש אני איתך, אמרתי את זה.

חמד עמאר: אם זה לפי התכנון של המועצה המקומית, בוא לשם, נלך לאכיפה.

חמד עמאר: בוא ניפגש באכיפה מעבר לקו הכחול.

ג'אבר עסאקלה: חמד, מה עושים ביישובים שאין קו כחול?

ארז קמיניץ: חבר הכנסת עמאר, זה בדיוק מה שאנחנו עושים.

חמד עמאר: אני מדבר על היישובים הדרוזים שיש לי את הקו הכחול.

חמד עמאר: כמו שהוא מדבר על החקלאים אני מדבר על היישובים הדרוזים, לשם אני הולך.

ארז קמיניץ: אדוני היושב-ראש, זה בדיוק מה שנעשה.

חמד עמאר: יש לי את היישובים הדרוזים, יש לי את הקו הכחול, שם אני רוצה לעשות את ההסדר.

ארז קמיניץ: מה שאמר חבר הכנסת עמאר זה בדיוק מה שנעשה.

ארז קמיניץ: אני מציע שאבי ומיכל יסבירו מה נעשה בשטח.

משה גפני: תודה רבה.

משה גפני: מיכל מריל, מינהל התכנון, בבקשה, בקצרה, למסור את הנתונים.

מיכל מריל: אני רוצה להציג את התמונה התכנונית.

מיכל מריל: אני עוסקת הרבה עם המגזר הערבי.

מיכל מריל: אנחנו מקדמים גם הרבה מאוד תוכניות מפורטות בקרקע פרטית במגזר הדרוזי, כך שאנחנו מבינים ויודעים לעומק ומכירים את כל דפוסי הדיור ואת התרבות, ותכף אספר.

מיכל מריל: אני רוצה קודם כול לתת איזושהי תמונה תכנונית כוללת, כי אני חושבת שזה נדבך חשוב מאוד להבנה לפני שמקבלים פה החלטות.

מיכל מריל: אנחנו יודעים שהיום האוכלוסייה הערבית מהווה 20% מכלל אוכלוסיית מדינת ישראל, סך הכול 1.8 מיליון תושבים ערבים.

מיכל מריל: עכשיו תשימו לב לנתון מדהים, קרוב למיליון מערביי המדינה גרים בערים, חצי מהם בערים מעורבות וחצי בערים ערביות.

מיכל מריל: מה זה אומר מבחינת ההיערכות והקליטה של הערים האלה להגירה לאזורים העירוניים?

מיכל מריל: מה זה אומר מבחינת תשתיות?

מיכל מריל: מה זה אומר מבחינת שטחי ציבור ביישובים כאלה שהקרקע היא קרקע פרטית?

איימן עודה: הערים הערביות אלו כפרים גדולים.

אנטאנס שחאדה: הם גרים ביישובים - - - ערבי.

קריאות: - - -

מיכל מריל: תן לי שנייה להשלים.

איימן עודה: היא מדברת על ערים.

איימן עודה: הערים הערביות הן כפרים גדולים.

משה גפני: בסדר.

מיכל מריל: אני מסכימה איתכם, הערים האלו לא נבנו כערים, הן היו כפרים והן התפתחו לערים, והיום יש מגמה של התפתחות.

אוסאמה סעדי: הן לא התפתחו לערים, הן עדיין כפרים.

קריאות: - - -

משה גפני: רבותיי, תנו לה.

משה גפני: אמרתי לה שהיא תעשה את זה בקצרה.

מיכל מריל: תנו לי רגע להשלים את התמונה התכנונית בשני רבדים, אחד, ברובד התכנוני הכוללני.

מיכל מריל: מינהל התכנון מקדם תוכניות מתאר לכלל היישובים בארץ, למי שלא יודע, ונעשתה עבודה גדולה מאוד בקידום תוכניות מתאר כוללניות ליישובים ערביים.

מיכל מריל: ואנחנו מדברים על הנתונים הבאים: מתוך 132 יישובים, ל-68 יש תוכניות מתאר עדכניות בתוקף.

אנטאנס שחאדה: כמה?

אנטאנס שחאדה: 38?

קריאה: 68.

מיכל מריל: אני אעביר לכם את כל הנתונים.

מיכל מריל: היו דיונים ואני כבר העברתי נתונים.

מיכל מריל: מתוך ה-132, ל-68 יישובים יש תוכניות עדכניות בתוקף; 21 מתוכם אושרו בחמש שנים האחרונות; ל-25 יישובים יש תוכניות שנמצאות בשלבי אישור במוסדות התכנון; ל-16 יישובים נוספים יש תוכניות שנמצאות בשלבי הכנה.

מיכל מריל: סך הכול התוכניות האלה מכסות 96% מכלל האוכלוסייה הערבית.

חמד עמאר: שאלה אלייך תוך כדי, מאותם אנשים שנתת את הנתונים.

ג'אבר עסאקלה: אבל האם התחילה בנייה מהדבר הזה?

מיכל מריל: רגע, תיתנו לי להשלים.

מיכל מריל: אני כבר צופה את השאלות שלכם.

מרדכי יוגב: סליחה, אני לא מכיר אף הסדרה לגבי יישוב דרוזי אחד - - -

אורית פרקש הכהן: איך 96% כשזה 70%, 68 יישובים מתוך 132?

אורית פרקש הכהן: לא הבנתי.

מיכל מריל: מהאוכלוסייה.

אורית פרקש הכהן: בסדר, זה אומר שיש פער בתכנון.

חמד עמאר: את יכולה לתת לי נתון על הדרוזים שם?

מרדכי יוגב: גברתי, אדוני היושב-ראש, אני לא מכיר תוכנית הסדרה אחת ב-19 מועצות.

משה גפני: לא, מוטי, עם כל הכבוד, אאפשר לך, אבל אי-אפשר ככה.

משה גפני: בבקשה.

קריאה: D9.

מיכל מריל: 80% מהתוכניות האלה מקודמות על ידי מינהל התכנון עם תקציב של 163 מיליון ש"ח.

מיכל מריל: כל תוכנית מקודמת על ידי מינהל התכנון, מלווה מקצועית על ידינו, כמובן שבשיתוף עם ראשי הרשויות ונציגי היישובים.

מיכל מריל: לאורך כל תהליך התכנון - - -

מרדכי יוגב: תנקטי בשם של יישוב דרוזי אחד שיש לגביו תוכנית אב.

מיכל מריל: עין אל-אסד, ראמה, ירכא, יאנוח-ג'ת, דאלית אל-כרמל - - -

חמד עמאר: הם יכולים להוציא היתרים או לא?

חמד עמאר: לגבי מה שאת נותנת אני רוצה לקבל עדכון מי מהם יכול ללכת להוציא היתר בנייה.

חמד עמאר: זה מה שמעניין.

חמד עמאר: לא מעניין אם יש לנו תוכנית או אין לנו תוכנית.

חמד עמאר: אם הוא יכול להוציא היתר בנייה או לא.

מיכל מריל: תנו לי, אני אגיע לשאלה.

מיכל מריל: בתוכניות המתאר הכוללניות אי-אפשר להוציא היתר בנייה.

חמד עמאר: בדיוק זה מה שמפריע להם עכשיו.

אוסאמה סעדי: תודה רבה.

אוסאמה סעדי: כמה תוכניות מפורטות יש?

אוסאמה סעדי: את יכולה לדבר שעתיים כאן, אבל כמה תוכניות מפורטות יש?

אוסאמה סעדי: אף לא אחד.

ג'אבר עסאקלה: בממוצע זה שבע עד 14 שנים - - -

תומר רוזנר: זהו, זה העניין.

קריאות: - - -

מיכל מריל: אני אגיע לנדבך של תוכניות מפורטות, אבל אתם צריכים להבין שהחשיבות של תוכניות המתאר הכוללניות היא בתוספת אדירה של שטחי פיתוח, הרבה מעבר לצפי אוכלוסייה שאנחנו עושים ביישובים רגילים.

מיכל מריל: בגלל העניין של קרקע פרטית, בגלל שאנחנו רוצים לפצות על היעדר שטחי ציבור במרקם הקיים, אז אנחנו מוסיפים הרבה מאוד שטחים.

מיכל מריל: בגלל הצורך לגשר בין קרקע – אנחנו רוצים להוסיף קרקעות מדינה, אנחנו מנסים בכל מקום, בכל יישוב ערבי שיש קרקעות מדינה שצמודות אנחנו משתדלים מאוד להכניס אותן, ראו כפר כנא, יער שלם.

אנטאנס שחאדה: זה תהליך מצוין.

אנטאנס שחאדה: למה צריכה להיות הריסת בתים?

קריאות: - - -

משה גפני: לא, לא.

משה גפני: לא יהיו כל אלה שרוצים לדבר.

משה גפני: בבקשה.

ג'אבר עסאקלה: - - -

מיכל מריל: את כפר כנא יש באישור כבר ארבע שנים.

משה גפני: לא, את לא מנהלת דיאלוג עם אף אחד.

משה גפני: תסיימי, בבקשה.

מיכל מריל: אם אנחנו מסתכלים על יחידות דיור מ-2012 עד 2019, אנחנו מדברים על סך הכול 162 יחידות דיור בתכנון מפורט שאפשר להוציא מכוחן היתרים.

אוסאמה סעדי: כמה?

מיכל מריל: 162,300 יחידות דיור שאפשר להוציא מכוחן היתרים, ואם אנחנו מסתכלים על הגרפים אנחנו יכולים לראות מגמת עלייה בכל שנה.

מיכל מריל: אנחנו יכולים גם לראות את ההיקפים שמתוכננים היום.

מיכל מריל: זאת פשוט מהפכה תכנונית.

מיכל מריל: בטמרה – 1,837 יחידות דיור מפורטות עם אפשרות להוציא היתרי בנייה; 1,600 בשפרעם, 2,200 בטייבה; ברהט – 4,500 יחידות דיור.

קריאה: זה לא עונה על הצרכים.

ארז קמיניץ: איך לא עונה על הצרכים?

קריאות: - - -

אחמד טיבי: מה זה קשור להריסות?

אנטאנס שחאדה: זה עוזר מצוין, אבל למה צריכות להיות הריסות בבתים?

משה גפני: היא מדברת על התכנון.

משה גפני: היא לא מדברת על ההריסות.

מיכל מריל: אסביר לך איך.

אחמד טיבי: מיכל, זה חשוב.

אחמד טיבי: שאלה, מה דעתך - - -

אורית פרקש הכהן: אני רק חושבת שצריך את התוכנית שעושים במשרד המשפטים - - -

אחמד טיבי: פרקש, אני מדבר.

אורית פרקש הכהן: סליחה.

אחמד טיבי: מה דעתך על בית שהורסים ובדיעבד מתברר שאפשר היה להכשיר אותו בעניין של הסדרה?

אחמד טיבי: קרו דברים כאלה.

אחמד טיבי: למה לא עושים הסדרה קודם ואחר כך את הסנקציה הקשה?

ארז קמיניץ: איפה היה לך כזה?

אחמד טיבי: מה עוד שהמספרים שאת נותנת הם מספרים יפים, הם לא פותרים את הבעיה של ההריסות ושל חוק קמיניץ.

אנטאנס שחאדה: לא פותרים את בעיית המבנים שאין להם היתר.

מיכל מריל: אני יכולה לומר לך שאלפי יחידות דיור מוכשרות במסגרת התוכניות שלנו.

מיכל מריל: ואם אני אספר לך על רמת הרזולוציה שאנחנו היום מתכננים במגזר הדרוזי, אנחנו יורדים לרמה של שיתוף בעלי קרקע, אנחנו עובדים עם בעלי הקרקע, אנחנו מכשירים מבנים לצד התווספות מבנים חדשים תוך כדי תכנון, מבנים שקמים על דרכים.

ע'דיר כמאל מריח: כמה מתוך זה ממומש, מיכל?

ע'דיר כמאל מריח: את מבינה שהבעיה במימוש, בניתוק?

ע'דיר כמאל מריח: את מבינה שהבעיה רצינית?

ע'דיר כמאל מריח: המספרים די יפים, התוצאה עגומה בשטח, ואנחנו מבינים את זה.

משה גפני: מה את רוצה ממנה?

משה גפני: היא אומרת לך את הנתונים של התכנון.

מיכל מריל: אבל צריך להתחיל לתת פתרונות, צריך ממשהו, נכון?

מיכל מריל: צריך להתחיל מתכנון.

משה גפני: שאלו אותה על התכנון והיא עונה.

אורית פרקש הכהן: אבל אם אפשר בכל זאת מילה לפני שאני יוצאת.

אורית פרקש הכהן: אני חושבת שנעשית כאן עבודה מאוד חשובה ומצוינת, ובאמת כמו שאבי אמר, המתח מאוד ברור בין ההסדרה לאכיפה.

אורית פרקש הכהן: אני פונה אליך, שר המשפטים, אני חושבת שהצוות הזה שיעבוד בחודש הימים ויתעדף את האכיפה חייב לצאת מן השטח עם תוכנית שבה הוא משקף לך לחלוטין מה המצב של ההסדרה, ולפי מצב ההסדרה והפער בין הביקוש להיצע בשטחים המסוימים שם להפוך את מדיניות האכיפה לפי זה.

אורית פרקש הכהן: כי אחרת זה פשוט ממש חוסר צדק משווע.

משה גפני: אני רוצה שאבי כהן גם ישלים.

משה גפני: תודה רבה.

משה גפני: בבקשה.

ארז קמיניץ: אדוני, אם אפשר רק נקודה ביחס לצוות.

משה גפני: אי-אפשר.

משה גפני: אני רוצה את הצוות.

ארז קמיניץ: הוא לא יעסוק באכיפה, אדוני.

ארז קמיניץ: אנחנו מוכנים לשמוע את כולם.

ארז קמיניץ: אני לא יכול להכניס צוות על מדיניות אכיפה.

משה גפני: אני לא נותן לך ללכת עד שאנחנו מסכמים מה עושים.

משה גפני: בבקשה, חמש דקות.

אבי כהן: חברים, שלום, אתן נתונים עובדתיים.

משה גפני: אתה משנה למנכ"ל של משרד האוצר?

אבי כהן: כן, גם התקציב שלי תקוע פה.

איתן גינזבורג: מינהל התכנון נמצא במשרד האוצר.

משה גפני: למה לא אמרת לנו קודם?

משה גפני: בבקשה.

אמיר אוחנה: היית מקבל כיסא לשבת.

אבי כהן: אעשה את זה כמה שיותר מהר, וזה אתגר גדול, כי יש פה המון המון דיסאינפורמציה.

אבי כהן: בזמן הקצר אנסה להראות לכם כמה אנחנו תומכים תכנון, כמה אנחנו לא סלקטיביים.

משה גפני: אבי כהן, אתה משרד האוצר אז אני רוצה להסביר לך משהו, שתבין, צריך לעבור סדנה אצלנו.

משה גפני: זה שיש דיסאינפורמציה לא רלוונטי בכלל.

משה גפני: למה?

משה גפני: בגלל שאם יש כל כך הרבה חברי כנסת מכל הכיוונים ומכל המפלגות שסבורים שהמצב קשה והמצב רע, יש כישלון אצלכם.

משה גפני: וזה לא שבאמת המצב הוא כזה.

משה גפני: זה בכלל לא משנה, צריך להתגבר על הדיסאינפורמציה, צריך לשנות דברים.

משה גפני: לכן השר הציע, ואני הצטרפתי לזה, להקים צוות שישבו שם גם חברי כנסת וגם נציגים.

ארז קמיניץ: השר ביקש על מדיניות אכיפה, הוא לא ביקש שנעשה צוות עם - - -

משה גפני: אתה מגן על האוצר עכשיו?

ארז קמיניץ: לא.

אבי כהן: אנסה להבהיר את התמונה.

אורלי לוי אבקסיס: אבל מה שארז קמיניץ אומר, שצריכה להיות מדיניות, והם אמורים להיות קבלן המשנה המבצע.

אורלי לוי אבקסיס: אפשר לקבוע את המדיניות, ופה ההוצאה לפועל.

אורלי לוי אבקסיס: בסופו של דבר אי-אפשר זה בלי זה.

משה גפני: בבקשה, אבי.

אבי כהן: החזון שלנו, וזה משהו שמשותף לדעתי לכולם, זה באמת לשנות את המציאות בשטח לסביבה טובה יותר, וגם לשנות את הנורמה הציבורית.

אבי כהן: ואני חייב להגיד לכם שאנחנו רואים את זה קורה היום, ואני גם אנסה להוכיח לכם את זה תכף.

קריאה: כמה התאבדו עד היום?

אבי כהן: שתי המטרות המרכזיות שלנו, אחת זה לבלום את הבנייה החדשה הלא חוקית; ושתיים, זה להחזיר מצב לקדמותו בהתאם לסדרי עדיפויות.

אבי כהן: אני חושב שהשקף הזה כמו שאתם רואים הוא השורה התחתונה.

אבי כהן: יש לנו ירידה של 75% במהלך שלוש שנים שבהם אנחנו מצלמים מהאוויר, זה מעיד על הרתעה שנבנית בשנים ושאפשר לאבד אותה בקלות.

אבי כהן: בזכות ההרתעה הזאת אפשר לתכנן.

אבי כהן: בזכות ההרתעה הזאת אפשר לפתח.

יוסף ג'בארין: ואולי בזכות התכנון – לא יכול להיות?

יוסף ג'בארין: איך אתה יודע שזה בזכות ההרתעה?

אבי כהן: חבר הכנסת ג'בארין, אני אדבר גם על התכנון.

אבי כהן: והנה אני מדבר על התכנון.

אבי כהן: מה שיש לכם כאן בשקף הזה - - -

תמר זנדברג: אדוני היושב-ראש, עם כל הכבוד, את הדברים האלה שמענו כמה שנים במהלך חקיקת החוק.

תמר זנדברג: המטרה של הדיון כאן היא אחרת לגמרי.

תמר זנדברג: בשביל לשמוע שהמצב נהדר ואתם לא זזים, את זה אנחנו יודעים.

משה גפני: תמר, את מוציאה הודעות לא נכונות על השר, דרך אגב.

תמר זנדברג: סליחה?

משה גפני: הוצאת הודעה לא נכונה על השר, הוא לא דיבר פה על הדברים שאת הוצאת החוצה, אבל לא משנה.

משה גפני: אדוני השר, אני מודה לך על ההשתתפות שלך.

משה גפני: תודה רבה.

תמר זנדברג: סליחה, הדיון פה מוקלט ומשודר, אני לא צריכה להוציא.

אמיר אוחנה: תודה לך, אדוני היושב-ראש.

אמיר אוחנה: את יכולה לצטט איפה אמרתי את מה שציינת שאמרתי?

תמר זנדברג: כן, אני מחכה לזכות דיבור בשביל להגיד.

תמר זנדברג: אתה הולך אז לא תשמע.

משה גפני: בבקשה.

אבי כהן: בטבלה שלפניכם יש רשימה של ותמ"לים.

אבי כהן: בתוך הוותמ"לים האלה יש, למי שלא מכיר את עבודת הוותמ"ל, יש 15 ותמ"לים במגזר הערבי.

אבי כהן: ותמ"ל במגזר הערבי, מי שלא יודע, זה הליך קצר שמביא ישר לתכנון מפורט.

אבי כהן: זאת אומרת, זאת תוכנית ארצית שמובילה לתכנון מפורט.

אבי כהן: בתוך הוותמ"לים האלה יש הלבנה של מאות יחידות דיור.

אבי כהן: אנחנו כיחידה אחראים כשהממשלה מכריזה על הוותמ"ל לשמור שלא יבנו פה כדי שאפשר יהיה לפתח פה.

אבי כהן: אז אתם יכולים להסתכל ולראות מה זה אכיפה תומכת תכנון, איך אנחנו שומרים על הוותמ"לים כדי שאפשר יהיה – התנאי למשל להעביר ותמ"ל בירכא היה שלא ייבנה שם שום דבר, ואנחנו נמצאים שם יום יום כדי לוודא שלא ייבנה שם שום דבר.

אבי כהן: הוותמ"ל בערערה הלבין 860 - - -

ראדי נג'ם: אבי, למה אתה לא עושה תכנון תומך אכיפה?

אבי כהן: אבל זה תכנון, אדוני.

ראדי נג'ם: למה אתה לא עושה תכנון תומך אכיפה?

אבי כהן: זה תכנון, אדוני.

ראדי נג'ם: הכול תכנון.

ראדי נג'ם: אני אומר לך תכנון.

אבי כהן: אדוני ראש מועצת בית ג'ן היקר, אתה יודע שלבית ג'ן יש תוכנית מאושרת משנת 2015.

אבי כהן: חברים, תקשיבו, בתוך הוותמ"לים האלה, והרבה בזכות עבודה מאומצת של צוות נדל"ן של משרד המשפטים, יש מאות יחידות דיור במגזר שהולבנו.

אבי כהן: רק אתמול היה בוט של חיבורי חשמל שחתם עליהם שר האוצר בזכות אותן יחידות דיור שהולבנו.

אבי כהן: תסתכלו בבקשה - - -

אוסאמה סעדי: אבי, כמה בוותמ"לים - - -

אבי כהן: חבר הכנסת אוסאמה, אין לי את הזכות שיש לך, תסתכל רגע.

אוסאמה סעדי: כמה בוותמ"לים, כמה יחידות הולבנו?

אוסאמה סעדי: כמה דירות?

אוסאמה סעדי: תגיד, 200, 100 מתוך 50,000?

אוסאמה סעדי: תגיד לנו כמה.

אבי כהן: אגיד לך.

אבי כהן: רק בוותמ"ל ערערה – 860; בעראק א-שבאב עוד 540; אתה רוצה שאתן לך את כל הרשימה?

אוסאמה סעדי: סך הכול כמה?

אבי כהן: אגיד לך יותר מזה, תכף נגיע גם לתכנון הכוללני, אבל תנו לי להתקדם.

ג'אבר עסאקלה: אבל איפה אין ותמ"לים?

ג'אבר עסאקלה: יש 16 - - -

משה גפני: רבותיי.

משה גפני: מה אתה אומר?

אבי כהן: חברים, להגיד שאין תכנון – הנה, נכנס ראש עיריית טירה, מאמון – תסתכלו בתצ"א השמאלי, הוותמ"ל של טירה – אני הבאתי את יו"ר הוותמ"ל לטירה כדי לסייע באישור הוותמ"ל הזה.

אבי כהן: כבר התחילו להוציא היתרים בתוך הוותמ"ל.

אבי כהן: מי ששאל פה על תכנון מפורט ועל היתרים, אז אני אומר לכם, אם תסתכלו, לכל יחידות הדיור שיש ב-2019 שזיהינו כצילומים מהאוויר כבר יצאו היתרים בוותמ"ל.

אבי כהן: אני וערן ניצן יחד עם המהנדס של מאמון היינו שם על שלד בניין לא חוקי כדי לשכנע אותו לשחרר את הוותמ"ל הזה לציבור.

אוסאמה סעדי: כמה קנסות מינהליים יש בטירה?

אבי כהן: אין קנס - - -

אוסאמה סעדי: למה חילקת קנסות מינהליים בטירה?

אבי כהן: תכף אגיע גם לקנסות, אוסאמה, להכול.

אוסאמה סעדי: הנה, תגיד, כמה קנסות.

אוסאמה סעדי: מאות קנסות.

משה גפני: שאלת.

אוסאמה סעדי: נו, הוא יספר.

אבי כהן: בלי תכנון אין אכיפה, בלי אכיפה אין תכנון.

אבי כהן: הלאה, אין לי זמן.

אבי כהן: מה זה התקנות האלה, חברים?

אחמד טיבי: מאמון, תענה.

אבי כהן: אני אגיע לטירה.

אחמד טיבי: הזכרת אותו, שיענה.

מאמון עבדי אלחי: הזכרת אותי, אני חייב להגיב.

מאמון עבדי אלחי: אני חושב שמה שאתם עושים זה עוד עינויי דין.

אבי כהן: חשבתי שאתה רוצה להגיד לי שזה מבורך.

מאמון עבדי אלחי: שנייה, תבין אותי.

מאמון עבדי אלחי: 18 שנה, אתה יודע מה זה 18 שנה, עד שאושרה תוכנית מתאר לטירה.

מאמון עבדי אלחי: היום אנחנו מנסים לחפש עד לשקל האחרון לקדם תוכניות מפורטות לטירה, אין לנו תקציבים.

מאמון עבדי אלחי: ואתם באים ויורים את הכדור בראש ומנסים לעשות החייאה.

מאמון עבדי אלחי: רבותיי, אין לנו תקציבים לקדם את התכנון המפורט לטירה.

מאמון עבדי אלחי: זה מיליונים, עשרות מיליונים שאין לנו אותם, ואתם מקדמים חוק להעניש אנשים על לא עוול בכפם.

מאמון עבדי אלחי: צריך לתכנן קודם כול, רבותיי.

מאמון עבדי אלחי: 18 שנה לקח לכם לאשר תוכנית מתאר לעיר טירה, והיום מדינת ישראל מזדרזת בכל הכוח למנוע את הבנייה הבלתי חוקית.

מאמון עבדי אלחי: איפה הייתם 70 שנה?

מאמון עבדי אלחי: איפה היה התכנון 70 שנה?

קריאה: לא במגזר הערבי ולא במגזר החקלאי.

מאמון עבדי אלחי: היום נזכרו שיש תכנון ושצריך להעניש.

מאמון עבדי אלחי: קודם כול תכנון אחר כך ענישה.

מאמון עבדי אלחי: זה מה שרציתי להגיד.

מאמון עבדי אלחי: אני יודע שהכוונות שלך טובות, אתה מנסה לעזור, עם כל הכבוד, בינתיים אנחנו פוגעים באנשים חפים מפשע.

משה גפני: תודה רבה.

אוסאמה סעדי: מאמון, כמה קנסות קיבלו?

מאמון עבדי אלחי: מאות קנסות בהיקף של 300,000 ו-500,000 שקל.

מאמון עבדי אלחי: מאות קנסות.

אבי כהן: פחות מ-15 קנסות בטירה.

קריאות: - - -

ג'אבר עסאקלה: אנשים יושבים באוהל.

משה גפני: תודה רבה, חברים.

משה גפני: תודה, אבי, הבנו את העיקרון.

משה גפני: יש פה רשימה ארוכה של דוברים.

אבי כהן: אני רוצה להגיע למדיניות אכיפה.

קריאה: חבר הכנסת גפני, בשם המרחב הכפרי, הבעיה היא לא רק בעיה של - - -

משה גפני: את לא יכולה לדבר בלי רשות.

אבי כהן: חברים, על מדיניות האכיפה דיבר תומר, הצגנו אותה בכנסת ואנחנו עומדים עליה.

אבי כהן: למי שלא ראה תוכנית כוללנית או תוכנית מתאר כוללת כמו בטייבה, רק לסבר את האוזן, במשולש הדרומי כל היישובים עם תוכניות כוללניות, כולם מתוכננים.

אבי כהן: טייבה, טירה, קלנסווה, כפר קאסם, כפר ברא, ג'לג'וליה, כולם מתוכננים עם תוכניות עדכניות.

איתן גינזבורג: כוללניות.

איתן גינזבורג: לא מפורטות.

אבי כהן: כוללניות.

קריאות: - - -

אחמד טיבי: אבי, למה קלנסווה מוכת צווי הריסה?

אחמד טיבי: למה אתם מתנפלים עליה?

אבי כהן: אם תיתן לי זמן אני גם אגיע לקלנסווה.

אבי כהן: אתם יכולים לראות - - -

משה גפני: רגע, לא נותנים לך זמן, עם כל הכבוד, דבר אחד אנחנו יכולים לקחת ממך.

משה גפני: אני רוצה לדעת למה בקלנסווה, שזה נושא שהיה כל הזמן על סדר-היום, תסביר, אין לנו זמן יותר.

משה גפני: תסביר על קלנסווה.

אבי כהן: עוד שתי שקופיות קלנסווה.

משה גפני: לא, אין שתי.

משה גפני: זו הרשימה של הדוברים, לפחות שנדבר.

משה גפני: אני רואה שלא נגיע לשום מקום.

אבי כהן: מילה על מדיניות האכיפה?

משה גפני: לא.

משה גפני: תגיד על קלנסווה.

משה גפני: אני גם רוצה לדעת, בגלל שעל קלנסווה היו דיונים מוקדמים שלי.

משה גפני: למה שם יש את זה?

אבי כהן: לקלנסווה אושרה תוכנית כוללנית בינואר 2017.

אבי כהן: מחוץ לתוכנית הכוללנית קלנסווה נמצאת בצומת, כמו כל היישובים שנמצאים מסביב לכביש 6, שעוברים בה תשתיות לאומיות.

אבי כהן: מצפון לקלנסווה בשטח שמחוץ לתוכנית – בניגוד לתמ"א 35, שזו התוכנית הארצית – יש מקטע של קו חשמל 161 שצריך לעבור בצמוד לקו 400, שזה המוביל הארצי של החשמל, מקטע של 2.5 קילומטר שחברת החשמל צריכה להשלים.

אחמד טיבי: אבי, לפני קו החשמל, יש עשרות בתים עם צווים ללא קשר לקו חשמל.

ג'אבר עסאקלה: בבת אחת הרסו 11 בתים ביום אחד.

אחמד טיבי: הרסתם 11 בתים ביום אחד.

אלון שוסטר: אחמד, אבל זאת דוגמה.

אלון שוסטר: חברת החשמל היא דוגמה טובה לפיתוח שחור.

אלון שוסטר: ממש לא נכון.

אנטאנס שחאדה: ראש הממשלה אמר: כוחותינו פעילים בשטח, לא?

אחמד טיבי: כן, בדיוק, כוחותינו פועלים בשטח, בקלנסווה.

אבי כהן: כאן נגמרת התוכנית של קלנסווה.

אבי כהן: זה קו חשמל, קו 400 קיים.

אבי כהן: במהלך השנים מתחת לקו הזה נבנו 25 מבני מגורים.

אבי כהן: אי-אפשר לחשמל את הקו החדש, את קו 161, בלי לפנות את המבנים האלה, כי זאת סכנה.

יוסף ג'בארין: אפשר להעביר את הקו.

קריאות: - - -

ג'אבר עסאקלה: אבי, יש היתר למגורים האלו?

משה גפני: רגע, רגע.

משה גפני: אתם נותנים פיצויים לאלה שאתם הורסים להם?

אבי כהן: אין פיצויים לאלה שהורסים להם, אבל הקרקע נשארת שלהם.

אבי כהן: זאת לא הפקעה.

קריאות: - - -

משה גפני: רגע, אפשר להפסיק שם?

משה גפני: אני שואל שאלה.

משה גפני: אמרת שעובר קו מתח, קו חשמל.

אוסאמה סעדי: 161.

אבי כהן: יש קו מתח, קרקע תמ"א 10, זאת תוכנית מתאר ארצית.

משה גפני: אני שואל, אתם באים אחרי שהוא גר שם עשר שנים - -

אוסאמה סעדי: 20 שנה.

משה גפני: - - אתם הורסים לו את הבית, הוא מקבל פיצויים?

משה גפני: בגלל שעבדנו פה על חוק של פינוי, ונתנו פיצויים.

משה גפני: אתם נותנים פיצויים?

אבי כהן: אנחנו לא נותנים פיצויים, כי זאת לא הפקעה.

משה גפני: מתי יש לכם אכיפה?

אבי כהן: מכיוון שהוא יכול לעשות שם את מה שייעוד הקרקע נותן לו לעשות שם, שזה חקלאות.

קריאות: - - -

קריאה: איזה יופי, התעוררת, אחרי 25 שנים, חקלאי - - -

משה גפני: אני שואל, באיזה מקרים אתם אוכפים?

משה גפני: מקרים חמורים?

משה גפני: מקרים קלים?

משה גפני: באיזה מקרים אתם עושים את האכיפה?

אבי כהן: עכשיו אני בדיוק אדבר על זה.

אבי כהן: תסתכלו בבקשה, ותכף נראה את זה בכמה תמונות בעיניים, ואני אעשה את זה ממש בטיל.

אבי כהן: אתם יכולים לראות שהצהובים, הכתומים והסגולים זה תחום הפיתוח.

אבי כהן: אנחנו המדינה התחייבנו לכנסת שאנחנו עובדים מחוץ לתחום הפיתוח.

אבי כהן: זאת אומרת שאם מישהו בונה בתוך השטח הצהוב אנחנו לא באים אליו, גם אם הוא בנה שלוש קומות לא חוקיות.

אבי כהן: במגזר הערבי יש מדיניות אכיפה מקילה, אנחנו לא מגיעים אליו.

אבי כהן: אנחנו מגיעים רק אל מי שיצא מתחום הפיתוח.

אבי כהן: אתם יכולים לראות את כל הנקודות האדומות והכחולות, אלו הליכים מינהליים שלנו, צווי הריסה כנגד בנייה חדשה בעיקר, שנבנים מחוץ לתחום הפיתוח.

אבי כהן: זה נחל אלכסנדר, אזור הנחל, תשתיות לאומיות, המסילה המזרחית, קו החשמל, כאן אנחנו אוכפים.

אבי כהן: כאן נמצא הוותמ"ל של טייבה, הוותמ"ל הכי גדול במגזר הערבי, וותמ"ל עם פוטנציאל ל-2,700 יחידות דיור.

אבי כהן: יזם חרדי, אגב, אדוני היושב-ראש, כאן באזור הזה.

אבי כהן: טייבה כדוגמה מקדמת תכנון מפורט, יש לה כבר שלושה מתחמים שהיא מקדמת בהם תכנון מפורט.

אבי כהן: זאת אומרת שבעצם אנחנו עובדים אך ורק בנסיבות המחמירות.

אבי כהן: החוק חילק את העבירות לשתי קטגוריות, ואנחנו עובדים אך ורק על הקטגוריה החמורה.

אבי כהן: תשימו לב, בבקשה, ככה נראה מה שמיכל דיברה עליו.

אבי כהן: מתפרסמת תוכנית, איך שמתפרסמת תוכנית מגיע בעל הקרקע שגילה פתאום שהדרך צריכה לעבור על הקרקע שלו ומתחיל לבנות.

אבי כהן: זאת שיטת העבודה.

אבי כהן: אני מקבל פניות מראשי רשויות לבוא ולסייע להם.

אבי כהן: כי מה קורה?

אבי כהן: שתי אפשרויות – או שהתוכנית נתקעת, כי זה מה שנקרא סיכול תכנון, בנו על דרך זה סיכול תכנון; או שצריך עכשיו לעשות תכנון מחדש ולדחות את כל הסיפור לעוד שנתיים-שלוש - - - .

אבי כהן: אלה הדברים שאיתם אנחנו מתעסקים.

אבי כהן: אלה הדברים שמיכל מתעסקת איתם.

אבי כהן: חבר הכנסת עמר, אנחנו מכירים את אלואנסה, אנחנו מצלמים אותה, ואת שכונת הזיתים, ואת אלרנדה, כל אלה בדליה.

אבי כהן: למה?

אבי כהן: כדי לנסות לשמור עליהם, כדי שאפשר יהיה מתישהו גם בדליה לעשות תכנון מפורט איכותי.

אבי כהן: על זה אנחנו עובדים.

אבי כהן: לא באנו לאף אחד שבנה בתוך השטח הצהוב או בתוך המשבצת, לא עם קנס ולא עם צו.

אבי כהן: אני רוצה להגיע למושבים.

אבי כהן: כשאנחנו מסתכלים על המושבים – ואני אומר שוב, גם שם אנחנו אוכפים את העבירות החמורות, את מי שקפץ מחוץ לעיגול – יש מעט מושבים בעייתיים, יש 5%, 10%, של משקים שיצאו וקפצו מהמקפצה.

אבי כהן: בכלל, שיטת העבודה שלנו זה להסתכל – אנחנו לא מגיעים לאחד, אלא לכל המושב, לכל היישוב, לכל הכפר, ומסתכלים על כולו וממפים את כל העבירות, ורק אז מחליטים מי קפץ ופועלים נגדו.

אבי כהן: אתם רואים פה את הפעילות האפקטיבית של קנסות מינהליים במושב פורת, כולם, למעט אחד, זה העיגול האדום, כולם פינו.

אבי כהן: זאת אומרת שכולם בחרו בעקבות הקנסות לפנות.

אבי כהן: כשאנחנו מסתכלים על המשק, חלקות ב' ו-ג' זה הכי חמור, אבל גם חלקה א', העורף החקלאי, אתם יכולים לראות את זה פה – הנה, זה מתוך היישוב של אושרת שיושבת כאן, אתם יכולים לראות את חלקת המגורים בנווה ימין, 2.5 דונם.

אבי כהן: אנחנו לא נכנסים ל-2.5 דונם, אנחנו מסתכלים על העורף החקלאי של חלקה א', שאלו שטחים פתוחים.

אבי כהן: ותראו את השימוש כדוגמה, 7,000 מטר זה מהמבצע האחרון, זה משק חקלאי שהפך להיות חניון משאיות, הוא במקרה גם קרוב לאזורי תעשייה.

אבי כהן: פה אלו אזורי תעשייה של כפר סבא.

אבי כהן: למרבה ההפתעה העבירות האלה מאוד דומות לעבירות במגזר.

אבי כהן: תכף אראה לכם תמונות בלי כותרת, נראה אם תוכלו לזהות.

משה גפני: אתה לא יכול כבר.

משה גפני: תודה.

משה גפני: אני מודה לך.

אוסאמה סעדי: גפני, כמה קנסות בתשעת החודשים האלה יש במגזר הערבי לעומת במגזר הזה?

קריאות: - - -

אושרת גני גונן: אני רוצה בבקשה להגיב.

אושרת גני גונן: אני אושרת ודיברו על המושב שלי, אני כאן.

אוסאמה סעדי: 15 מיליון שקל הודעות קנס.

אוסאמה סעדי: למה?

אוסאמה סעדי: גפני, במגזר הערבי חולקו בתשעה חודשים 15 מיליון שקל קנסות.

אוסאמה סעדי: בבקשה.

משה גפני: זה נכון?

משה גפני: 15 מיליון שקל קנסות במגזר הערבי?

אחמד טיבי: אבי, האם המידע שאמר חבר הכנסת סעדי נכון?

אבי כהן: אף אחד לא שילם עדיין קנס אחד.

אוסאמה סעדי: אני מדבר על הודעות קנס.

אוסאמה סעדי: כמה הודעות קנס?

אוסאמה סעדי: זה נתון נכון?

אוסאמה סעדי: שיענה לפרוטוקול.

קריאות: - - -

משה גפני: תודה.

אורלי לוי אבקסיס: אדוני היושב-ראש גפני, יש פה ראשת מועצה אזורית.

אושרת גני גונן: אני רוצה בבקשה להגיב.

אחמד טיבי: אדוני, הערה לסדר.

אחמד טיבי: דקה, אורלי, הערה לסדר.

אורלי לוי אבקסיס: חשוב מאוד לשמוע גם אותה.

משה גפני: אני לא רוצה.

משה גפני: יש פה כמה שצריכים לדבר קודם.

אורלי לוי אבקסיס: גם אני נרשמתי לפני הרבה מאוד זמן.

משה גפני: בסדר, מה לעשות.

אחמד טיבי: אני מבקש הערה לסדר.

אחמד טיבי: אני אגיד מה שאמרתי ליושב-ראש.

אושרת גני גונן: חבר הכנסת גפני, דיברו על המושב שלי.

אחמד טיבי: דקה, אני מבקש הערה לסדר, גברתי.

משה גפני: בבקשה.

אחמד טיבי: ביקשתי מהיושב-ראש בשם הרשימה המשותפת, אנחנו לא מוכנים לרעיון של הקמת צוות לעוד חודש.

אחמד טיבי: הרוח כאן, יש כאן רוב בוועדה להקפאה, גם כחול לבן, גם ישראל ביתנו, גם מרצ, גם המחנה הדמוקרטי - -

אוסאמה סעדי: גם העבודה-גשר.

אחמד טיבי: - - גם הרשימה המשותפת והעבודה-גשר, ואני מתאר לעצמי שגם המפלגות החרדיות.

אחמד טיבי: אם יש משהו בכיוון ובהכוונה של הקפאה אנחנו מוכנים ללכת על זה.

אחמד טיבי: סתם להקים צוות עם ארז קמיניץ – אני מכיר את הישיבות איתו, הוא מביא הפוך נחמד, אבל בסופו של דבר אתה יוצא משם בלי תוצאות.

מרדכי יוגב: סליחה, אדוני היושב-ראש, כיוון שאני צריך לצאת לוועדה המשותפת - - -

קריאות: - - -

משה גפני: רבותיי, אני מכבד את מה שחבר הכנסת אחמד טיבי אומר, אבל אני לא אביא את זה היום להצבעה בישיבה ראשונה.

אחמד טיבי: לא ביקשתי היום.

משה גפני: בלי שר המשפטים בעניין הזה זאת יכולה להיות החלטה שלא נוכל לעשות איתה דבר וחצי דבר.

משה גפני: אני הולך לדבר עם השר, לנסות לפתח דיאלוג שנביא את זה לישיבה נוספת, ויכול להיות שנגיע להסכמה על העניין הזה.

משה גפני: התחלתי לדבר איתו, ואני אמשיך לדבר על העניין הזה.

משה גפני: אני מבקש, נציגי המפלגות שעדיין לא דיברו.

משה גפני: איימן עודה.

קריאות: - - -

מרדכי יוגב: אדוני היושב-ראש, כנציג - - - אני צריך לצאת לוועדה המשותפת.

אורלי לוי אבקסיס: אותו כנ"ל לגביי.

אורלי לוי אבקסיס: היושב-ראש גפני, גם אני צריכה לצאת לישיבה המשותפת של החוץ והביטחון.

אנטאנס שחאדה: אני מהתחלה נרשמתי.

רויטל סויד: התקשרתי אליך, גם אמרתי לך את זה.

משה גפני: לא אמרתי שהוא צריך לצאת, הוא מייצג את הרשימה המשותפת.

משה גפני: מוטי, אני אתן לך.

משה גפני: איימן, בקצרה.

אורלי לוי אבקסיס: טמיר, מה קורה עם הרשימה?

אורלי לוי אבקסיס: אני מקווה שאותו דין גם לגבי נשים שיוצאות לוועדה משותפת.

אורלי לוי אבקסיס: הן לא נשמעות גם.

איימן עודה: למה בקצרה?

משה גפני: למה בקצרה?

משה גפני: האמת שאני רוצה אותך באריכות, אבל מה אני יכול לעשות.

משה גפני: בבקשה, דבר כמה שאתה רוצה, אבל בקצרה.

איימן עודה: כבוד היושב-ראש, שמעתי הרבה סחור סחור.

איימן עודה: אני רוצה להעמיד כמה נתונים בפני המצפון של כולם.

איימן עודה: זאת לא תרבות של האזרחים הערבים, זוהי התרבות של מדינת ישראל.

איימן עודה: מאז 1948 עד עכשיו מדינת ישראל בנתה 700 יישובים חדשים, כולם, אבל כולם ליהודים, ואפס לערבים.

איימן עודה: סליחה, זו אידיאולוגיה.

איימן עודה: מדינת ישראל הפקיעה את האדמות שלנו בשנות ה-50 וה-60 וה-70.

איימן עודה: סליחה, יש מישהו שמתנגד למה שאמרתי?

איימן עודה: וסליחה, גם שמעתי על הערבים והדרוזים.

איימן עודה: סליחה, הרי הדרוזים הם יהודים בחובות והם ערבים בזכויות.

איימן עודה: הם חלק מהדם שלנו, מהנשמה שלנו, מהלאום שלנו, וגם מהאפליה הגזענית נגד האוכלוסייה הערבית כולה.

איימן עודה: זו גם עובדה.

איימן עודה: אנחנו מוצבים בפני הנתונים האמיתיים הללו.

איימן עודה: עכשיו דובר הרבה איך מסדירים קודם.

איימן עודה: האם דובר למשל על הקמת יישוב חדש, עיר חדשה, עיר עם בנייה רוויה?

איימן עודה: אני בעד עיר עם בנייה רוויה, כן.

איימן עודה: האם דובר על זה?

איימן עודה: הרי מדברים סחור סחור על דבר קטן פה ודבר קטן שם.

איימן עודה: כך לא פותרים בעיות.

איימן עודה: אז דובר קודם כול על תכנון ואחר כך על אכיפה, ואנחנו מקבלים את המשוואה הזו.

איימן עודה: אני רואה פה את האנשים, שמעתי גם את נציג הליכוד שרואה בעיה, אבל רק בקרב החקלאים, ראיתי נציגים של מפלגות אחרות שרואים גם בעיה.

איימן עודה: אז כולם רואים שיש בעיה בחוק קמיניץ.

איימן עודה: אם כולם רואים את הדבר הזה, אז מקפיאים עכשיו ואחר כך לומדים איך מקדמים חוק חדש לגמרי.

איימן עודה: אני חושב שיש פה כמה לשונות מאזניים, אחד אתה, גפני, ואחד אתם, ישראל ביתנו.

איימן עודה: וחמד עמאר, הציבור שאתה שייך אליו גם נפגע.

משה גפני: מה אתה רוצה ממני?

איימן עודה: אני חושב שאנחנו צריכים להצביע עכשיו.

משה גפני: מה אתה רוצה ממני?

איימן עודה: אגיד לך מה אני רוצה ממך, שתצביע עכשיו.

איימן עודה: אני רוצה לבקש ממך.

איימן עודה: למה זה חשוב?

משה גפני: אני מכבד את זה.

איימן עודה: כי זה יעמוד בפני השר.

איימן עודה: למה לחכות?

איימן עודה: למה שהשר יגיד שעדיין אין החלטה.

איימן עודה: לפחות שתהיה החלטה של ועדת הכספים, לפחות.

איימן עודה: אחר כך זה עם השר, אבל לפחות החלטה של ועדת הכספים שאנחנו צריכים לקבל היום.

איימן עודה: יש רוב היום.

משה גפני: תודה רבה.

משה גפני: מוטי יוגב, הבית היהודי.

מרדכי יוגב: אדוני היושב-ראש, צריך לשים דברים על השולחן.

מרדכי יוגב: הדיון חייב להיות ענייני ומקצועי.

מרדכי יוגב: יש פה גם קצת סחיטה פוליטית, אי-אפשר שלא לומר.

מרדכי יוגב: העיתוי הוא בוודאי פוליטי, הוא אחרי בחירות, לפני בחירות, זאת הצהרה של כולנו.

מרדכי יוגב: אני חושב שכפי שאמר שר המשפטים, צריך לערוך דיון רציני.

מרדכי יוגב: ואני מסכים עם חברי חבר הכנסת ניסנקורן בעניין של אכיפה במקביל להסדרה.

מרדכי יוגב: הייתי ער מאוד, ובכנסת הקודמת קודמת קודמת העדיפו חבריי מהסיעות השונות מהעדה הדרוזית, שום יישוב מתוך 16 היישובים, חדרנו לעומק וביקשנו שכפי שעושים הסדרה לבדואים בדרום – יותר טוב, פחות טוב, אני לא מתערב כרגע בפרטים, לא בקיא בהם – כך יעשו רשות להסדרת היישובים הדרוזים בצפון, למשל.

מרדכי יוגב: ולא נעשה דבר.

מרדכי יוגב: ולכן, יש מקום לאיזונים האלו.

מרדכי יוגב: אני מסכים פה עם דברי חברי חבר הכנסת ניסנקורן, וכך גם בכל המגזרים.

מרדכי יוגב: אני חושב שהדבר הזה צריך להיות באכיפה שוויונית, וזה מקום לדיון ענייני.

משה גפני: מה אתה מציע?

מרדכי יוגב: זה לא מקום למחטף כרגע ערב בחירות.

מרדכי יוגב: אין דבר כזה שערב בחירות משנים חקיקה.

אוסאמה סעדי: מה זה מחטף?

אוסאמה סעדי: אתם עשיתם חוק הסדרה, הסדרת ההתנחלויות.

משה גפני: רגע, אבל נשמע מה הוא מציע, הוא מדבר חיובי, אוסאמה.

אוסאמה סעדי: על אף ההתנגדות של היועץ המשפטי לממשלה אתה והשר שלך סמוטריץ' עשיתם חוק הסדרה של כל המאחזים הלא חוקיים.

משה גפני: אבל הוא מדבר חיובי.

אוסאמה סעדי: והיועץ המשפטי לממשלה התנגד אז, ואתם העברתם את זה.

אוסאמה סעדי: זה לא מחטף?

אוסאמה סעדי: על מה אתה מדבר?

אוסאמה סעדי: חוק על קרקע של פלסטינים.

משה גפני: די, אוסאמה סעדי.

אוסאמה סעדי: אנחנו מדברים על קרקע שבבעלות פרטית שלנו.

אוסאמה סעדי: אתם עשיתם מחטף.

משה גפני: אוסאמה, תודה.

אוסאמה סעדי: הוא מדבר על מחטף?

אוסאמה סעדי: סחיטה.

משה גפני: תודה.

משה גפני: הוא מדבר חיובי.

מרדכי יוגב: בשורה התחתונה אני חושב שזה לא אחראי בדיון אחד, כפי שאמרת שאתה רוצה לקיים עוד דיונים - -

משה גפני: נכון.

מרדכי יוגב: - - להקפיא דבר – צריך לפעול, היושב-ראש, בצורה מאוד עניינית, מאוד מקצועית, ולהביא באמת בכובד ראש למדיניות שמחר תסדיר ותביא יכולות של בנייה גם במגזר הערבי, גם במגזרים האחרים, גם במושבים.

מרדכי יוגב: נאמר פה על ידי ראש מועצת מרחבים, אם אינני טועה – אני מכיר דברים כאלה גם ביהודה ושומרון, אדוני היושב-ראש - -

משה גפני: תודה.

מרדכי יוגב: - - שבתוך קווים כחולים יש יישובים ערביים וגם יישובים יהודיים, קבעו שבהם תהיה רק אכיפה מקומית, ובמה שפוגע בתשתיות לאומיות ובמה שפורץ את הקווים הכחולים תהיה אכיפה.

מרדכי יוגב: יש הרבה איזונים שניתן לעשות, אבל לא במחטף של ערב בחירות, אלא בדיונים מקצועיים ועמוקים של ועדות אמיתיות בכנסת הבאה לכשתקום.

משה גפני: תמר, בבקשה.

אורלי לוי אבקסיס: אדוני היושב-ראש, נרשמתי מתחילת הדיון כשנכנסתי.

אורלי לוי אבקסיס: אני גם צריכה לצאת לוועדה המשותפת.

משה גפני: בסדר, אבל היא מייצגת מפלגה.

אורלי לוי אבקסיס: גם אני.

משה גפני: נתתי לנציגי המפלגות, אני אתן לך.

אורלי לוי אבקסיס: סליחה, אדוני, מה תפקידי בכוח?

אורלי לוי אבקסיס: את מי אני מייצגת?

אורלי לוי אבקסיס: את אורלי לוי?

אורלי לוי אבקסיס: אני שייכת לעבודה-גשר, אני חלק מיושבי-הראש המשותפים.

אורלי לוי אבקסיס: להגיד לי שאתה נותן זכות דיבור למישהו אחר בגלל שהוא מייצג מפלגה ואני לא?

משה גפני: אני אתן לך.

משה גפני: בבקשה, תמר.

אורלי לוי אבקסיס: מצוין.

אורלי לוי אבקסיס: אני מקווה שלפני הוועדה המשותפת.

תמר זנדברג: אדוני היושב-ראש, תראו, אני חושבת שצריך פה להוציא איזשהו מרצע מהשק, ויש פה איזה משהו שמרחף כאן מתחילת הדיון.

תמר זנדברג: אני רוצה להקריא קטע מראיון עם שרת המשפטים לשעבר איילת שקד: "כשעשינו את חוק קמיניץ המטרה הייתה להחמיר את האכיפה על בנייה בלתי חוקית בעיקר במגזר הערבי".

איתן גינזבורג: אחמד טיבי אמר את זה.

משה גפני: זה נאמר פה כבר קודם.

תמר זנדברג: "הרשויות" – מעשה שטן, את זה היא לא אמרה, זאת תוספת שלי – "מפעילות את החוק גם על החקלאים היהודים.

תמר זנדברג: לא צפינו את זה".

תמר זנדברג: "אני לא רוצה לבטל את החוק, כי הוא מביא לתוצאות טובות במגזר הערבי, אבל צריך לראות איך משנים את החוק" ש"מכביד על המושבניקים החקלאים".

תמר זנדברג: עכשיו, דברים דומים, לצערי הרב, שמענו מנציג הליכוד, המפלגה הגדולה פה, והד של דברים שמענו מהשר - -

קריאה: לא הכי גדולה.

קריאה: השנייה הכי גדולה.

תמר זנדברג: - - שהתחיל יפה באכיפה שוויונית, וישר התחיל להתנפל על מי שרוצה לעשות ממשלה עם הערבים.

תמר זנדברג: אז אנחנו מבינים טוב מאוד מה שקורה פה.

משה גפני: הוא לא אמר את מה שאמרת בשמו.

תמר זנדברג: הוא אמר בדיוק.

תמר זנדברג: התחיל להתנפל על כחול לבן כי עושים ממשלה עם הערבים.

תמר זנדברג: למה הוא אמר את זה בהקשר הזה?

תמר זנדברג: למה?

משה גפני: זה משהו אחר.

משה גפני: זה לא בסדר.

משה גפני: מה זה קשור?

תמר זנדברג: אז אני רוצה להגיד משהו, החוק הזה התחיל כחוק יבש ומשעמם, חוק תכנוני שהיה קשה מאוד לעורר בו עניין.

תמר זנדברג: הנציגים של הציבור הערבי ונציגי מי שמבין בשוויון וקצת בתכנון ובנייה צפה את זה מהתחלה.

תמר זנדברג: אבל אז לא הקשבתם ועכשיו אתם באים לפה ומנסים להסביר לנו שמה שעשיתם זה בסדר, למרות שקמה צעקה מכל המגזרים.

תמר זנדברג: קרה פה דבר יוצא דופן, קמה קואליציה של סולידריות עם נציגי הציבור הערבי - -

ארז קמיניץ: קואליציה שוויונית.

תמר זנדברג: - - ונציגי החקלאים והמושבים והתנועה הקיבוצית, וכולם.

תמר זנדברג: ההפרד ומשול הגזעני שמנסים לעשות כאן, אני בטוחה שלא מקובל עליך, אני יודעת שלא מקובל עליך, אדוני היושב-ראש, לא מקובל על אף נציג שקודם כול השוויון והצדק לנגד עיניו.

תמר זנדברג: לא אתה, זה הפוליטיקאים מנסים לעשות.

תמר זנדברג: אבל האטימות שנשמעת כאן גם מכם – את המצגות האלה ראינו כמה וכמה פעמים, אתם רואים ושומעים, לדבריך, במשך ארבע שנים שהם לא עובדים.

תמר זנדברג: יש מחאה, יש בעיה, התשובה שמתקבלת - - -

ארז קמיניץ: או שהכנסת תיקח את בעיית המדיניות במגזר הערבי ותפתור אותה.

תמר זנדברג: סליחה, שמעתי אותך היטב.

תמר זנדברג: יש בעיה, אתם אטומים לבעיה, ובינתיים הפוליטיקאים רוכבים על השד הגזעני.

משה גפני: תודה.

תמר זנדברג: לא נראה לי שיש פתרון כרגע מלבד הקפאה, ופתרון יותר לעומק שמצריך, א', הבנה של שוויון וצדק מהפוליטיקאים; ו-ב', הבנה שמשהו לא עבד וצריך שינוי ותיקון מידי אנשי המקצוע.

משה גפני: תודה רבה.

משה גפני: אורלי לוי, בקצרה.

קריאה: האם מישהו עשה סקר כמה התאבדו עד היום - - - ?

אורלי לוי אבקסיס: תודה רבה לך.

אורלי לוי אבקסיס: אדוני היושב-ראש, אני רוצה לשים דגש על כמה מהדברים שמלווים אותנו כבר הרבה מאוד שנים.

אורלי לוי אבקסיס: תראה, החקלאות במדינת ישראל הולכת וקורסת.

אורלי לוי אבקסיס: זה הופך להיות מקצוע במצוקה, מחירי המים, היכולת, היבוא המקביל שמדינת ישראל מאפשרת לייבא מטורקיה.

אורלי לוי אבקסיס: בוא נדבר גם על הביטחון התזונתי שלנו, בהמשך נצטרך לדאוג, חלילה וחס, בימים שבהם יסגרו לנו את הרכבת האווירית הזו, להעביר לנו את אותם פירות וירקות באיכות ירודה מאשר אצל החקלאים שלנו, והחקלאים מוצאים את עצמם מול שוקת שבורה.

אורלי לוי אבקסיס: בוא נדבר על אותם חקלאים שכבר מבוגרים.

אורלי לוי אבקסיס: משקי הבית שכתוצאה ממדיניות ממשלתית שלנו לקחנו להם את מקור הפרנסה שלהם, העברנו אותם לקונצרנים הרבה יותר גדולים, הפכנו את משקי הבית הפרטיים ללא רלוונטיים בעידן החדש.

אורלי לוי אבקסיס: אותם אנשים לא מוצאים לעצמם יכולת להתפרנס בכבוד.

אורלי לוי אבקסיס: ולצערי הרב, וגם לצער אותם אנשים, אבל גם כל מי שעומד כאן, נאלצים להוציא את המינימום ההכרחי לקיומם על ידי הסבה.

אורלי לוי אבקסיס: לדוגמה, דיברו פה על לולים שהם כבר לא בשימוש, אבל בוא נדבר גם על מחסנים מסוימים לסחורות שכבר אין אותם, הפכו להיות מקור פרנסה לפעמים דל מאוד, אבל מחזיק אותם בכבוד עם הראש מעל המים.

אורלי לוי אבקסיס: אני שומעת ראשי רשויות, אני שומעת ראשי מועצות שמדברים על כך שלקחו להם גם את המנגנון היחיד מול אותו תושב שיכולים להגיע איתו להסדר, להבנה, להבנת המרקם האנושי הלא פשוט הזה.

אורלי לוי אבקסיס: אנחנו לא בכדי רואים עזיבה של כל אותם צעירים גם את המשקים וכדומה, עד שלא נטפל בחקלאות.

אורלי לוי אבקסיס: אנחנו צריכים להבטיח להם גם איזושהי אפשרות להוציא את הפרנסה שלהם בכבוד.

משה גפני: מה את מציעה, אורלי?

אורלי לוי אבקסיס: מעבר לכך, שמעתי פה את נציגי הליכוד, אני מתביישת.

אורלי לוי אבקסיס: כמי שגדלה בבית ליכודניקי, אני זוכרת את אותם מנהיגים, בראשם גם אבי, שממנו למדתי על החשיבות של בית ומשפחה.

אורלי לוי אבקסיס: אתה יודע, בתרבויות מסוימות אי-אפשר להתחתן אם אתה לא מציג את היכולת שלך להעמיד קורת גג.

ע'דיר כמאל מריח: אצלנו.

אורלי לוי אבקסיס: בוודאי, אני מדברת על זה, קורת גג מעל הראש.

משה גפני: מה את מציעה?

אורלי לוי אבקסיס: אותם חיילים שסיכנו את עצמם, את גופם, את נפשם, לא יכולים אפילו לחלום על להקים משפחה אם אין להם את היכולת להציב קורת גג מעל הראש.

אורלי לוי אבקסיס: נכון שאני לא בעד בנייה לא חוקית.

אורלי לוי אבקסיס: לחלוטין צריך להסדיר את העניין הזה.

אורלי לוי אבקסיס: מה קורה בתווך?

אורלי לוי אבקסיס: האם הכלי הזה של הקנסות המינהליים הוא כלי מידתי?

אורלי לוי אבקסיס: אני באמת שואלת.

אורלי לוי אבקסיס: האם בחודש אחד יכולים האנשים לשלם 500,000 שקל או להסדיר את הנושא של השימוש הלא חוקי, בין אם זה במגורים או בין אם זה אצל אותם החקלאים שקורסים?

אורלי לוי אבקסיס: אני שואלת אותך, אדוני, אנחנו מכירים את הביורוקרטיה במדינת ישראל, מצד אחד אתם אומרים להם או שתהרסו ותחזירו את השטח לקדמותו או שתשלמו 500,000 שקל במיידי – מדובר על מבנה של 100 מטר – אם לא, אז הקנסות גם עולים.

אורלי לוי אבקסיס: כשאני מסתכלת על הדבר הזה אני חושבת שזו גזירה שהציבור לא יכול לעמוד בה.

אורלי לוי אבקסיס: אני חושבת שאנחנו בחוסר אחריות משווע יוצרים פה איזושהי בעיה.

אורלי לוי אבקסיס: ותסלח לי, אדוני נציג האוצר, כל מה שהראיתם זה הקפאה, הקפאה, הקפאה, הקפאה.

אורלי לוי אבקסיס: ובהקפאה הזו אתם מתהדרים.

אורלי לוי אבקסיס: בגלל שעד שלא תסיימו את האכיפה תהיה הקפאה.

ע'דיר כמאל מריח: אכיפה.

ע'דיר כמאל מריח: התכוונת לאכיפה.

אורלי לוי אבקסיס: תאמיני לי, אני יודעת מה אני אומרת.

אורלי לוי אבקסיס: אתם מתעסקים יותר מדיי – בוא נעניש את האזרחים החלשים האלו בדבר שהם הכי לא יכולים לעמוד בו.

אורלי לוי אבקסיס: היום התפרסם דוח העוני של מרכז טאוב על הפערים החברתיים, על מוביליות חברתית, על אי-היכולת של אנשים לנדוד ממצב חברתי אחד לאחר.

אורלי לוי אבקסיס: כשאנחנו מדברים על משפחות בעוני מדובר פה על משפחות בעוני.

אורלי לוי אבקסיס: כשאנחנו מדברים על ילדים שלא יכולים לחלום על קורת גג מעל הראש אנחנו צריכים להביא פתרון אחר.

משה גפני: אורלי, תודה.

אורלי לוי אבקסיס: אני בעד אכיפה שתביא בסופו של דבר לפתרון, אבל אכיפה לבד בלי פתרון מייצרת ומקבעת את אותה בעיה.

אורלי לוי אבקסיס: אני באמת חושבת שמן הראוי שנשב ונדון גם במרקם האנושי ולא רק בזווית של משרד האוצר.

אורלי לוי אבקסיס: תסלחו לי, פעם אחר פעם אחר פעם אנחנו נתקלים באדישות הבלתי מתפשרת הזו, ואני לא מבינה מה תפקידכם בכוח – גם לאפשר חיים נורמליים פה במדינה הזו.

אורלי לוי אבקסיס: כשאני רואה אתכם נותנים קנסות של 500,000 שקל ואומרים לאותו חקלאי זקן מסכן: אם לא תהרוס את מה שבנית ובמו ידיך תמנע מהמשפחה שלך את הפרנסה בעתיד – אני חושבת שזה לא הוגן, זה לא מוסרי.

אוסאמה סעדי: אתה שומע, אבי?

אורלי לוי אבקסיס: יש צורך ליצור מנגנון אחר, חדש, שיבטיח שלא יהיו חריגות בנייה חדשות.

משה גפני: תודה.

אורלי לוי אבקסיס: ומאידך יאפשרו חיים נורמטיביים לאותם אנשים.

משה גפני: תודה רבה.

משה גפני: רויטל סויד.

רויטל סויד: אין ספק, וכולנו מבינים, שמדינה חייבת להתמודד עם עבירות של תכנון ובנייה.

רויטל סויד: אף אחד מאיתנו פה לא מוכן כשיטה לא להכשיר ולא לקבל עבירות תכנון ובנייה.

אוסאמה סעדי: לא, לא, יש.

אוסאמה סעדי: יש כאלה שמוציאים הודעות, רויטל, "רגבים", שנמצאים פה וכבר מוציאים הודעות, אבל הם לא אומרים שהם בעצמם אלופים בבנייה בלתי חוקית.

אחמד טיבי: 14 עבירות בנייה להנהלה.

אוסאמה סעדי: 14 עבירות בנייה של "רגבים", איפה הם?

אוסאמה סעדי: איפה הם?

אנטאנס שחאדה: - - -

רויטל סויד: אוסאמה, תודה רבה לך.

רויטל סויד: בבקשה, מהתחלה.

רויטל סויד: תודה.

אוסאמה סעדי: יאללה, תתחילי.

רויטל סויד: ואני מבקשת שלא תפריע לי עכשיו.

אוסאמה סעדי: חלאס, מבטיח.

משה גפני: בבקשה.

מאיר דויטש: ואם תרצו את "רגבים" אנחנו פה.

אחמד טיבי: אף אחד לא צריך אתכם.

אחמד טיבי: לך.

אחמד טיבי: לך, יא מסית, יא עבריין.

קטי קטרין שטרית: למה?

קטי קטרין שטרית: למה אתה מדבר אליו ככה?

קריאות: - - -

אחמד טיבי: אתה עבריין, מסית, יא זבל.

קריאות: - - -

קטי קטרין שטרית: למה אתה מדבר אליו ככה?

אחמד טיבי: אתה זבל גזען.

משה גפני: מה זה?

קטי קטרין שטרית: אל תדבר אליו ככה, הוא עושה עבודת קודש.

קטי קטרין שטרית: קודש הוא עושה.

קריאות: - - -

אחמד טיבי: פסולת גזענית.

משה גפני: מה?

משה גפני: מה הבעיה?

אחמד טיבי: - - - "רגבים".

קריאות: - - -

אוסאמה סעדי: תתביישו לכם.

אוסאמה סעדי: לקחתם קרקע של פלסטינים ואתם יושבים שם.

אוסאמה סעדי: בושה.

אוסאמה סעדי: בושה וחרפה.

אחמד טיבי: ארז, אלה החברים שלך.

אחמד טיבי: ארז, זה צריך להיות חוק "רגבים".

אחמד טיבי: הם מגינים על החוק שלך.

קטי קטרין שטרית: זאת גם המדינה שלך.

קטי קטרין שטרית: מי החברים שלך?

אחמד טיבי: אלה חלאות אדם.

אחמד טיבי: אתה חלאת אדם.

קטי קטרין שטרית: הוא שומר על החוק.

אחמד טיבי: אתה רודף אחרי הערבים עם 14 עבירות בנייה, אתה חלאה גזענית.

אחמד טיבי: חלאה גזענית.

אוסאמה סעדי: איזה חוק?

אוסאמה סעדי: הוא בעצמו, הם בעצמם בונים בלי חוק.

קריאות: - - -

אחמד טיבי: אתה מוציא הודעות - - -

קטי קטרין שטרית: אתה תומך בשהידים.

אחמד טיבי: אנחנו סוחטים?

אחמד טיבי: יא זבל, יא זבלה.

קטי קטרין שטרית: בשהידים אתה תומך, בטרוריסטים אתה תומך.

קריאות: - - -

אחמד טיבי: (אומר דברים בשפה הערבית)

משה גפני: טיבי.

רויטל סויד: די, אחמד, די.

קטי קטרין שטרית: בוא דבר איתי בערבית, אני גדלתי בלוד עם אנשים הרבה יותר טובים ממך.

אחמד טיבי: כן, הרבה יותר.

אחמד טיבי: כן, כן.

קטי קטרין שטרית: אתה תומך טרור ושהידים.

משה גפני: קטי.

ג'אבר עסאקלה: אה, אה, לאן הגענו?

ג'אבר עסאקלה: מה - - -

רויטל סויד: די, די, מספיק.

קטי קטרין שטרית: מה זה לאן הגענו?

קטי קטרין שטרית: מה הוא מדבר אליי בערבית?

משה גפני: רויטל, את תמשיכי ותסיימי, אני רוצה לסגור את הישיבה.

קטי קטרין שטרית: זו מדינה יהודית, שידבר אליי בעברית.

קריאות: - - -

קטי קטרין שטרית: שידבר אליי בעברית.

משה גפני: קטי.

משה גפני: נו, בבקשה.

קריאות: - - -

רויטל סויד: אוסאמה, הוא רוצה לסגור את הדיון.

קטי קטרין שטרית: גזענות?

קטי קטרין שטרית: על מה אתה מדבר?

משה גפני: אני סוגר.

משה גפני: תפסיקו.

קטי קטרין שטרית: זו גזענות?

קטי קטרין שטרית: באיזו מדינה הייתם חיים ככה?

קטי קטרין שטרית: גועל נפש.

משה גפני: רויטל.

אחמד טיבי: וואלק, תסתמי את הפה, מה את אומרת לי לא לדבר בערבית?

אחמד טיבי: יא זבאלה.

אחמד טיבי: אני מדבר מה שאני רוצה מתי שאני רוצה.

קטי קטרין שטרית: זבאלה?

קטי קטרין שטרית: תתבייש לך.

קטי קטרין שטרית: אתה זבאלה.

קטי קטרין שטרית: אתה זבאלה.

אחמד טיבי: מה?

אחמד טיבי: הערבית?

אחמד טיבי: הערבית מכבדת אותך, את במקור ערבייה.

קטי קטרין שטרית: מה זה זבאלה?

קטי קטרין שטרית: גועל נפש.

משה גפני: אני נועל את הישיבה.

אחמד טיבי: יש לך - - - מצפון?

משה גפני: אני עושה הפסקה.

רויטל סויד: די, אחמד, די.

רויטל סויד: לא, גפני, לא.

קריאות: - - -

קטי קטרין שטרית: איך אתה מדבר?

קטי קטרין שטרית: זבאלה הוא צועק.

קטי קטרין שטרית: זבאלה.

קטי קטרין שטרית: אתה זבאלה.

קטי קטרין שטרית: גועל נפש.

קריאות: - - -

אחמד טיבי: מה זה היא אומרת לי אל תדבר בערבית?

אוסאמה סעדי: חלאס, תן לרויטל להמשיך.

רויטל סויד: תפסיקו.

קטי קטרין שטרית: אל תדבר אליי בערבית.

קטי קטרין שטרית: מה אתה מדבר עליי בערבית?

רויטל סויד: תפסיקו לרדת לרמה הזאת.

רויטל סויד: מה קורה לכם?

אחמד טיבי: זאת שפת האם שלי, שו מאלכ?

קטי קטרין שטרית: הוא מדבר אליי בערבית.

אחמד טיבי: נו, אז מה?

אחמד טיבי: את מדברת איתי בעברית ואני אוהב את זה.

קטי קטרין שטרית: מאה אחוז, אז תאהב את זה, כי אתה נמצא במדינה יהודית.

אחמד טיבי: נו, אז מה?

אחמד טיבי: אבל יש ערבים פה.

וליד טאהא: מה הקשר עכשיו?

וליד טאהא: מה הקשר?

קטי קטרין שטרית: אז תדבר איתי בעברית.

קטי קטרין שטרית: תדבר איתי בעברית.

אוסאמה סעדי: יאללה, רויטל, חבל.

קטי קטרין שטרית: - - - ותתנצל על מה שאמרת.

קטי קטרין שטרית: זבאלה.

קטי קטרין שטרית: שפה ירודה.

אחמד טיבי: הוא זבאלה, כן.

רויטל סויד: די.

משה גפני: טיבי.

אחמד טיבי: אל תגידי לי די.

משה ארבל: "רגבים", תבורכו.

קטי קטרין שטרית: בטח שיבורכו.

רויטל סויד: מדינה חייבת לאכוף חוקים, ובטח את חוקי תכנון ובנייה, אבל מדינה לא יכולה לקחת את המחדלים שלה עצמה, שהיא לא התמודדה איתם עשרות של שנים, ואחר כך לפגוע באזרחים בגלל מה שהיא עשתה בעצמה.

רויטל סויד: וזה מה שקורה פה היום.

רויטל סויד: אתם חושבים שאם לא היינו בתקופת בחירות היה שולחן כזה מתכנס?

אחמד טיבי: בדיוק.

רויטל סויד: אתם חושבים שאם לא הייתה תקופת בחירות שר המשפטים היה יושב פה ומיקי זוהר היה מגיע?

רויטל סויד: לא.

רויטל סויד: הם נמצאים פה רק כי אנחנו בתקופת בחירות.

רויטל סויד: וראש הממשלה עמד במערכת הבחירות הקודמת - -

מיכל שיר סגמן: או שהחוק במדינת ישראל חשוב להם.

רויטל סויד: - - והבטיח שהוא יבטל ויקפיא את החוק.

רויטל סויד: אבל כרגע מה שיש זה אנשים במגזר הערבי, הדרוזי, הבדואי, חקלאים, התיישבות עובדת - -

משה גפני: רויטל, תודה.

רויטל סויד: - - שיושבים על האדמות שלהם ולא פותרים.

רויטל סויד: ארז, רצית להביא משהו מבורך, אבל על הדרך פגעתם בעשרות, מאות, ואלפי משפחות.

רויטל סויד: אתה לא יכול לבוא היום עם חוק דורסני, לא מידתי, שפוגע באנשים ולהגיד: מה אתם רוצים?

רויטל סויד: אנחנו בתכנון.

רויטל סויד: ולכן, כדי שלא יהיה מצב שדוחים אותנו לאחרי הבחירות, ובחיים לא נתכנס ככה עוד פעם, ואף אחד לא יהיה קשוב, ועוד פעם הם ידברו בשני קולות, השר מצד אחד ומיקי זוהר מצד אחר.

רויטל סויד: צריך להקפיא עכשיו את הכול ולפני הבחירות לדון.

משה גפני: תודה רבה.

איימן עודה: זאת עמדה נכונה.

משה גפני: תודה רבה.

רויטל סויד: ובינתיים אחר כך, בטח לפתור את העניינים האלה.

משה גפני: תודה רבה.

משה גפני: רויטל, מספיק.

רויטל סויד: אבל שהמדינה תכיר במחדלים שלה עצמה.

משה גפני: רויטל, כיבדתי אותך, לא נעלתי את הישיבה קודם.

משה גפני: הייתי צריך לנעול את הישיבה.

משה גפני: ואני נועל אותה.

רויטל סויד: תודה.

משה גפני: אני אדבר עם השר כדי להגיע למצב של הקפאה, זה רוח הדברים.

משה גפני: אם אנחנו מצליחים להגיע להסכמה הנה מה טוב.

משה גפני: אם אנחנו לא מגיעים להסכמה אנחנו נתכנס מחדש.

משה גפני: אני לא רואה בדרך הזאת עם העוצמות פה של הוויכוח – אי-אפשר ככה להמשיך לקיים את זה.

משה גפני: אני נועל את הישיבה.

משה גפני: אני נועל רק את הנושא הזה.

משה גפני: תודה רבה.

משה גפני: אני מודה לכולם.

משה גפני: זה נכון מה שנאמר פה, צריך שיהיה גם תכנון, גם בנייה, וגם אכיפה, כל הדברים צריכים להיות במקביל.

משה גפני: תודה רבה.